
Aruba Aloe a celebra World Reef Awareness Day 


cu desvelacion di e Aruba Aloe Coral Nursery 

NA honor di World 
Reef Awareness Day 
Aruba Aloe ta orguy- 
oso di anuncia e aper- 
tura oficial di e Aruba 
Aloe Coral Nursery 
nobo, un proyecto 
subsidia p’e compania 
di Aloe cu lo wordo 
maneha pa Scubble 
Bubbles, un grupo di 
buceador hoben lo- 
cal cu ta enfoca riba 


restauracion di rifnan di coral 
di Aruba. 

Aruba Aloe ta inverti, no 
solamente den mantene e 
tradicion di cultivacion di 
Aloe na halto, pero tambe 
den e preservacion di e flora 
y fauna di nos isla pa futuro 
generaciónnan. Esaki ta un di 
e rasonnan pa cual e compa- 
nia na 2018 a cuminsa pro- 
duci protector solar a base di 
mineral pa proteha nos coral 
nan. 

Aparte di esaki, Aruba Aloe 
a haci un donacion di AWG 
10.000,- na Scubble Bub- 
bles cu e proposito pa nan 
sigui construi coral nurser- 
ies. Coral nurseries ta un 
lugar “safe” caminda frag- 
mentonan di coral ta wordo 
rehabilitay cuida te ora nan 
yega nan size adulto prome 


cu nan wordo transplanta 
bek riba e rif. 

E nurserynan aki ta duna e 
coral un lugar cu condicion 
nan apropia p’e crece cual 
na su turno ta promove coral 
saludable, diversoyden 
abundancia. 

Scubble Bubbles a pasa 
lunanan ta busca e lugar 
perfecto p’e Aruba Aloe 
Coral Nurseryy pa finalisa 
tur asunto legal relaciona cu 
esaki. E lugar ideal p’esaki 
a wordo haña cual ta net na 
costa di Savaneta, serca di e 
boutiQue hotel Serene by the 
Sea. 

Dia 30 di mei, un represent- 
ante di Perry Institute for 
Marine Science’s Reef Res- 
cue tabata di bishita na nos 
isla pa_yuda Scubble Bubbles 
instala e nursery nobo aki. 

Jamaiquino a core pa su bida pero no tabata por cu furia di un tata 


E noticia di un asesinato a bini riba “Hemelvaartsdag", ora cu 
mayoria di Arubianonan tabatin un dia liber. 

Den oranan laat di atardi alarma ta wordo bati cu un persona a 
yega Warda di Polis pa entrega su mes, pasobra el a caba di kap 
un persona. Mesora a cuminsa mobilisa autoridadnan, kendenan a 
hayayamada na mesun momento cu tin un homber ayega Instituto 
Medico San Nicolas (IMSAM) tur na sanger. 

Polisnan a sali for di Warda pa e adres den Flamboyantstraat, 
IMSANy tambe na un adres unda e arma lo a wordo laga. Mien- 
trastanto, speculacionnan a cuminsa di kico por a pasa na e parcela 
no. 22. 

Informacion cu AWEMainta a logra haya na e sitio ta lo siguiente. 
Ta trata di e cas cu antes tabata pertenece na ex Politico Leo 
Chance. Algun aña pasa un Chines a cumpra e casy despues di a 
biba algun tempo den dje, a adapta esaki pa huur camber cu dife- 
rente persona. Na e cas en cuestion ta biba, lamaiQuinoy Hai- 
tiano. E hendenan na e cas tabata combersando ora cu un homber 
Latino ayega pa reclama e lamaiQuino Marlon S. di 24 aña. A 
discusion a bay hopi fuerte, unda cu tata di e lamaiQuino tambe 
tabata presente. Y e Tata ta prome cu a core bay ora cu pafo di e 
cas e Dominicano a saca e machetey cuminsa zwaai cun’e. 

Ora cu Polis tecnico ayega na e sitioy a cuminsa pone e indica- 
cionnan, por a constata cu e prome pleki di sanger, unda e atake 
lo mester a tuma luga ta na e cura di e cas pariba di percela no. 

22. Despues por a mira cu probablemente e hoben a cuminsa 
corey den careda el a perde un pia di slof, dilanti e cas no. 22. 
Segun algun persona cu ta biba den e caya, nan a mir’e ta core 
y un homber su tras. Cu e lesionnan na su curpa, cu a resulta di 
ta cortanan hopi grave, profundoy a causa hopi sangramento, e 
hoben di 24 aña a core henter un caya te ora cu na final, a topa cu 
un auto cu chauffeury a pidie pa transporte pa IMSAN. Unda cu 
el a subi e vehiculo (net dilanti e auto di polis riba e potret), por 
mira un plas grandi di sanger. 

Na IMSAN e chauffeur a pasa den verboden pa staciona cara pa- 
bou dilanti entrada di emergencia. E marcanan di sanger ta mustra 
cu aparentemente e victima mes a cana baha for di autoyyega te 
na e entrada. 

Mientrastanto, e agresor, kende ta biba den un caya pazuid di 
Flamboyantstraat, a tira e machete den cura di casy despues di un 
rato a cana bay Warda di Polis, unda cu el ayega bisando cu el a 
kap un hombery el a bin entrega su mes. 

Polisnan a bay cera e caya den Flamboyantstraat, unda cu por a 
scucha un señora tayorando masha duro. Ta parce cu e amiga di e 
fayecido tambe tabata na e sitio of ta biba eynan. E homber di 24 
aña, segun un amigo di dje cu tabata na e sitio, a wordo conseha 
pa drenta SVT pasobra e no tin pariba ni pabou,y ni su permiso 
no ta regla. 

E causa tin di haber cu e hecho cu e homber di 24 aña aki a viola 
eyiu muhe di e Dominicano, cu hasta e mester a bay hospital. 

Esaki ta loke Recherchenan ta investigando aworaki. Parce cu tin 
un otro persona mas envolvi den e violacion. 



Adicto ambulante kima 
manda Colombia 

MANERA nos a informa caba, diasabra 
atardi Juancho cu ta un adicto a wordo 
cendi na candela den e Forno di Kalki situa 
den Ranchostraat. 

Ela ricibi kemaduranan hopi serio. 

Door di e motibo ey a opta pa mande Co- 
lombia, unda elo por haya tratamento hopi 
avansa pa su heridanan cu ta serio. 

Den oranan di anochi ela yega e parti pa- 
zuid na Airport den ambulance y a wordo 
poni ariba un Air Ambulance, cu lo a hibe 
Colombia. 

Habitantenan ariba un video cu a circula 
rond weekend por a tendenan ta menciona 
nomber di e persona cu a comete e acto 
cruel aki. 

Lamentablemente e mesun un persona aki 
yama Mexi cu ta un muhe adicto, ta ser 
sospecha di lo a cende un auto na candela 
patras di U-wanna beer diadomingo anochi. 

Habitantenan na San Fuego y becindario sumamente 
preocupa pa molester di stof, sonido, inseguridad den trafico 

P'e UTV's, tour operators y tambe cobamento di santo y piedra 



SIMAN PASA diabierna dia 24 di mei ta- 
bata plania pa un reunion cu e represent- 
antenan di San Fuego cu directiva di Parke 
Nacional Arikok hunto cu e Island Tour 
Operators di e pick-upnany e UTV’s. 
Habitantenan di bario di Laga Bena, Pic- 
aron, Shete, Sombre, Angochi, Coba 
Lodo, Sabanilla Abou, Arikok, Uratakay 
lamanota a tende di e dicho reunion y a 
dicidi di sera cabez y cu nan lo uni cu 
e representantenan di San Fuego p’e re- 
union aki. 

Directiva di Parke Nacional Arikok a bin 
haña sa di tur esaki y e reunion a wordu 
cancela. Tur e habitantenan di e barionan 
menciona hunto cu e representantenan 
di San Fuego a reuni tog na Parke Arikok 
p’asina por a trecey delibera riba e dis- 
gusto di tur e molesternan cu e bario ta 
encontrando tur dia cu ne y pa amplia e 
representantenan di San Fuego cu mas 
integrante di e otro barionan y asina tur 
bario afecta pa cu e molesternan aki ta 
envolvi. 

Te ainda nada a cambia na San Fuegoy e 
barionan menciona ta sumamente preo- 
cupa y disgusta cu e molester di henter 
dia, esta di mainta tempran te bahada di 
solo cu molester di stof, sonido duro, ho- 
lor di gas toxico di gasoliny venenoso di 
carbon monoxide, velocidad halto y co- 
remento iresponsabel, e cobamento di 
santo y piedra usando trucknan grandi y 
ta lagando craternan grandi y ireparable 
na nos naturalesa di floray fauna. 

Pa dia tin mas of menos 300 UTV’s ta 
core riba e caminda akiy mas cu 50 biaha 
di e trucknan grandi bay bin. 


E cobamentonan so na Aruba cu tin ta 
hopi mes. Na Santa Cruz so tin na Sa- 
banilla Abou/Angochi, Chango/Sombre, 
Laga Bena, Arikok, Maria Mai, Picaron. 
Tur parti 

na Aruba tin e cobamentonan aki di santo 
y piedra cu ta laga crater grandi mes atras 
y desastroso na nos naturalesa. E frustra- 
cion y preocupacion ta crece dia pa dia 
bao di e habitantenan. 

Di DOW a bin tende cu no par asfalta e 
caminda dor cu e ta un zona berde, esta 
den naturalesa. 

Aki DOW no ta midi cu e mesun midi, 
esta tin caminda di klinkers den Arikok, 
pero tambe tin caminda di asfalt den e 
parke. 

E habitantenan di bario ta pidi mirando cu 
e caminda di Shete pa San Fuego ta den e 
area berde cu ta menciona den e raport di 
“Ruimtelijk Ontwikkelings Plan’’ (ROP) pa 
pone klinkers anto mescos cu a pone den 
Parke Arikok cu drempelsy cu bon afloop 
y greppels pa ora awa jobe e awa jobi par 
bay den e rooinan y no causa daño n’e 
camindanan. 

Dia I di april 2019 a sera e caminda cu 
e UTV’s tabata usa via di Shete dor di 
tabata un molester pa añas n’e bario aki 
directamente pa stof ora subi e seroe, in- 
seguridad den trafico, holor di gasoline, e 
gas venenosoy e sonido duro henter dia 
y esaki ta cuminsaya di mainta tempran te 
cu ora anochi sera. 

Aki e problema a wordo pasa e ora ey p’e 
caminda di Laga Bena pa San Fuego unda 
e UTV’s nan ta slide riba e caminda di 
santo lanta stof bay den laira (esaki ta un 
atraccion pa nan) y bay den e otro bari- 
onan. Esaki ta treciendo e molester na 
mas bario ey banda. E caminda di santo 
a bira hopi insigur, holor di gasoliny gas 
venenoso p’e ciclistanan, e joggersnan, e 
flora y e fauna (e matanan y cadushi nan 
ta full gecover cu stofy e carbon di e gas 
venenoso)y e habitantenan cu ta cana cu 
nan cachoy p’e trafico di e habitantenan 
usando e caminda ey tur dia. 


E representan- 
tenan di San 
Fuego y e bari- 
onan a bin haña 
un cita otro si- 
man cu Minister 
Andin Bikker pa 
dialoga riba e 
problemanan cu 
ta molestiando 
diariamente e 
barionan di San Fuegoy becindario pa 
bin cu un solucion di inmediato. E rep- 
resentantenan di San Fuego y e bari- 
onan ta pidi pa Gobierno pone klinkers 
riba e caminda di Angochi te cu Arikok 
cu bon greppels, pone drempels mes- 
cos cu tin na Parke Arikok, pone borchi 
di velocidad y advertencia di ta drenta 
den un area di naturalesa p’e 
zona berde di nos Parke Arikok. Pone 
na tur cruzada pateau’s eleva,y pa stop 
importacion di e UTV’s. 

Pa laga solamente pick-up tours usa 
e caminda aki y yega te n’e centro di 
Parke Arikok y despues cana bay pa 
Conchi - pool natural. E caminda di 
Conchi-Pool natural ta completamente 
daña p’e UTV’s cu hopi erosion. 

E representantenan di San Fuegoy e 
barionan tin nan pensamento hopi pos- 
itivo cu Minister lo tuma nan conseho 
nan p’e solucion propone. Ta hopi 
placa mes e UTV’s ta haña pa dia, cada 
persona ta paga $ 120. 

E cobamento di e satoy piedra tambe 
tin hopi placa envolvi, esta Awg 15.000 
pa Awg 20.000 pa dia. 

Ta berdad cu turismo ta nos pilar pri- 
mordial di economia, pero nos no mes- 
ter laga placa caba cu loke ta di nos 
y nos tin di mantene. Aruba si nos ta 
bisa nos stima nos pais, esta nos pida 
baranca aki nos tin di stima loke ta nos 
floray fauna tambe p’e no bay perdi. 

Pashenlnan cu presien 
halto mester bebe remedi 
y cambia nan eslilo di bida 


DURANTE un conferencia di prensa 
Salubridad Publico hunto cu IBISA a 
suministra informacion di un proyecto 
cu nan ta bezig cun’e. A wordo splica 
cu pa algun siman caba IBISA a bin 
ta midiendo presion di un grupo di 
hende. 

Awo nan kier bay enfoca mas riba 
personanan cu tin presion halto.ya 
cu e malesa di presion halto ta uno 
silencioso, no ta causa ningun tipo di 
sintomay por sorprende e pashent na 
cualkier momento. 

Un di e personanan presente den e 
conferencia di prensa tabata Stephen 
Croes kende ta traha como dokter na 
Ibisa, pero ta traha tambe Departa- 
mento di Saludy a splica cu tin hende 
ta bis’e cu nan no ta sinti nada. Husta- 
mente esey ta e creencia cu kier kibra, 
pa pueblo tambe ta consciente cu 
apesar cu no ta sinti nada, bo por ta 
andando cu e malesa aki. 

El a splica cu un persona cu tin pre- 
sion halto, tin di haber cu nan no ta 
tuma nan remedi siendo ta algo cu 
nan mester pone hopi atencion na dje. 
Y hustamente esaki ta pasa cu hopi di 
e pashentnan cu dokter Croes ta topa 
cu nan: no ta uza nan remedi debida- 
mente. Nan ta bisa di ta sinti nan mes 
bon, net ora cu su presion ta halti- 
simo, sin sinti nada. 

Dr. Croes a enfoca riba e importancia 
cu si bo ta sufri di presion, sigui cu 
tratamento medico. Si bo kier cam- 
bia e tratamento, por hacie pero cu 
autorisacion di e dokter di cas. No ta 
cu abo como pashent tin e decision 
tampoco. Ta bon pa bo consulta cu 
bo dokter pa asina e splicabo e moti- 
bonan dicon bo tin cu sigui cu e trata- 
mento. 


KICO TA E REMEDI IDEAL 
Tin dos tipo di remedi, segun dr. 
Croes. Tin esunnan cu ta conoci com- 
ercialmentey tin algun cu tin e creen- 
cia cu nan ta remedinan tiki mas bara- 
ta. Evidencianan ta mustra cu lo por 
tin un chens chikito di diferencia entre 
remedinan comercialy esunnan gener- 
ico. Pero na final pa e remedi generico 
ta riba mercado, e mester tin e mesun 
structura kimico cu esun comercial. 

Cu otro palabra, ta haya e mesun 
componente den un forma mas barata. 
No cu e remedi ta di menos of di pio 
calidad compara cu uno comercial. 
Aunke e creencia tey cu e genericonan 
no ta sirbi. Nan ta sirbi, segun dr. 
Croes. E mester wordo tumay mester 
cumpli manera dokter perscribi esaki. 
Si ta pashentnan cu ta bebe manera cu 
nan kier, e ta constata otro. Pero tin 
cu puntra bo mes, si ta bebe e reme- 
dinan manera mester ta, ta e pregunta 
grandi. 

Una bes cu bo wordo diagnostica cu 
presion haltoy bo ta bebiendo re- 
medi, no ta nifica cu bo mester stop 
di controla bo presion. Aki ta un fout 
grandi, pasobra un biaha mas, manera 
tur malesa, nan ta progresivo pasobra 
si bo no cumpli cu tur e remedi cu 
wordo prescribi. Bo por ta un pashent 
cu ta bebiendo e pildonan, pero toch 
no tayega e meta cu kier, pa e presion 
ta bao di control. E pashentnan aki, 
bebiendo nan remedinan, ta conseha 
nan toch si por regularmente check 
e presion. Durante e campaña aki ta 
evidencia cu tin hopi hende, apesar 
cu hende ta bebe nan remedi, toch 
keto bay tin presion halto. Esaki tin di 
haber, e progresion di e malesa. Den e 
casonan aki ta conseha pa bay dokter di 
cas pa splik’e cu apesar cu ta bebiendo 
remedinany ta sigui cu e recomenda- 
cionnan, toch tin presion halto. 



Den e siguiente paso ta, cu aboy e 
dokter tin cu evalua e necesidad di 
adapta e terapia cu ta hayando. Por ta 
esaki por crea un confusion tambe cu 
nan ta crea imagen cu e remedi no ta 
traha. Atrobe, malesa ta progresay e 
terapia mester wordo adapta segun e 
numbernan cu tin na e momento ey. 
Tambe dr. Croes a enfoca riba esnan 
cu ta sufri di e malesa aki, lo ta ideal 
cu aboy bo dokter di cas por controla 
e riñonnan con nan ta trahando. Se- 
gun guianan Hulandes, por e mester 
wordo haci sikiera un biaha pa aña, si 
bo ta un pashent cu ta cumpli. Tambe 
dr. Croes a enfoca riba e parti cu ta di 
importancia, cual ta e parti di nutri- 
ciony parti di actividad fisico. 

No ta nifica cu e persona tin presion 
halto, ta bebe remedinan, pero ta laga 
e banda di actividad fisicoy nutricion. 
Pero pa combati e malesa di presion 
halto mester wak’e di un forma inte- 
gral. No ta e remedinan so, apart di 
esey tin cu cambia e estilo di bida. 

E parti di e dieta mester recorda un 
y tur cu ta un dieta abao den salo. Si 
por, abao den vety tambe mester tin 
hopi potasium. Hidratacion ta impor- 
tante, e parti di stress management ta 
importante. Y si bo ta un persona cu 
ta huma, stop cu esaki. Si e persona ta 
bebe, purba limita alcohol of kite por 
completo. 

Dos homber deteni, sospecha di ladronicia 



DIAHUEBS mer- 
dia Polis a efectua 
dos detencion, dos 
homber sospecha di 
lo a comete ladroni- 
cia den area unda tin 
hopi turista. 

Despues di e deten- 
cion a bay cu e dos 
sospechonan Warda 
di Playa, unda cu 
pa un of otro mo- 
tibo a trata na evita 
pa hende mira nan 
cara. Polis a haya 
probablemente ordo 
pa sali for di porta 
patras na na Warda 
di Playa. 

E momento eynan 
Strand Politie a hiba 
ambos Warda di 
Strand-Politie. Nan 
no a wordo poni den 
boei tampoco. 

No ta conoci kico 
exactmente e dosnan 
aki por a mishi cune 
cu no tabata di nan. 


FGCA 0 P R 0 E P 

In verband met hetoptimaliseren van de aannemerslijst voor uitvoering van projecten, nodigtde FCCA 
alleaannemersbedrijven uitdie aan de hieronder vermelde eisen voldoen, om zichten kantore van de FCCA te 
Sabana Blanco #66 te registreren. FCCA wil benadrukken datdeze registratie alleen bedoeld is om de 
aannemerslijstte optimaliseren. 

Deelname aan deze registratiecampagne geeftnietautomatisch hetrecht 
voor het verkrijgen van bouwwerkzaamheden. 

CRrTERIA VOOR DE REGISTRATIE VAN AANEMERS BIJ DE FCCA 

1. EEN LOKALE BANKVERKLARING WAARUIT DE FINANCIÉLE 
DRAAGKRACHT VAN DE ONDERNEMING BLIJ KT. 

2. DE GROOTTE VAN HET PROJ ECT DAT DE AANNEMER AANKAN,OP BASIS VAN: 

a. Referentie van relevante woningbouwprojecten van de laatste drie jaren. 

b. Lijst met aantai werknemers. 

c. Lijst in te zetten materieei. 

3. ORIGINELE REGISTRATIE VAN DE KAMERVAN KOOPHANDEL NIETOUDER DAN DRIE MAANDEN. 

4. EISEN BOUWORGANISATIE: 

a. Lijst werknemers (minimaal 60% personeel, Nederlandse Nationaliteit). 

b. LijstOnderaannemers (minimaal60%personeel, Nederlandse Nationaliteit). 

c. Electra: Erkende Installateur. 

d. Gasinstallatie: Erkende gasinstallateur. 

5. BEKWAAMHEID UITVOERDERSTEAM: 

a. Projectleider (Relevante bouwkundige ervaring, minimaal MBO opleiding op bouwkundig niveau). 

b. Uitvoerder (idem als punta). 

c. Voorman (Relevante bouwkundige ervaring, minimaal LBO opleiding op bouwkundig niveau). 

d. Werklieden. 

6. VOLDOEN AAN DE WETTELIJ KE VERPLICHTIGEN, O.A.: 

a. SVB (Bewijs van inschrijving en verklaring omtrent betalingsgedrag SVB premies/ nakoming SVB verplichtingen). 

b. AOV/AWW (Bewijs van afdrachtvan de laatste zes maanden). 

c. AZV (idem als punt b). 

d. Loonbelasting (idem als punt b). 

e. Verklaring van fiscaal gedrag (SIAD) 

7. VERKLARING VAN EEN ADMINISTRATIE OF ACCOUNTANTSKANTOOR OMTRENT 

DE BOEKHOUDING VAN DE ONDERNEMING. 

REGISTRATIE BETEKENT EVENWEL NIET DATAAN HET GEREGISTREERDE BEDRIJ F OOK WERKEN ZULLEN 
WORDEN GEGUND ZODATAAN DEZE REGISTRATIE GEEN RECHTEN OF AANSPRAKEN KUNNEN WORDEN 
ONTLEEND. 

De registratieprocedure is als volgt: 

• Registratieformulieren zijn verkrijgbaar ten kantore van FCCA. 

• Het registratieformulier zal als begeleiding dienen. 

• Alle informatie toepassend voor deze registratie moet in een gesloten enveloppe in de bus ten kantore van 
de FCCA worden gedeponeerd. 

• Verder kan men ook gebruik maken van onze website: www.fcca.com om digitaal te registreren. 

• De registratieperiode is vanaf 27 mei tot en met 28 juni 2019 . 

FCCA geeftde zekerheid datal hetverkregen informatie confidentieel zal blijven. 

Directie FCCA 

Voor nadere informatie, kan hoofd Bouwtechniek gebeld worden, ing. J osé G. Paula op 522-3212 of een E-mail sturen naar: 
jose.paula@fcca.com 

Mike Eman eligi como Vice-Presidente di ODCA 



DURANTE e di 22 Congreso di Organizacion 
Democrata Cristiana de America (ODCA), e 
lider di AVP, Mike Eman a worde eligi unani- 
mamente como Vice Presidente di ODCA p’e 
area di Caribe. 

Presidente di ODCA, Juan Carlos Latorre a 
expresa cu pa ODCA ta un honor di tin Mike 
Eman, cu pa dos termino tabata Prome Minis- 
ter di Aruba cu hopi exito y den cual su e pa- 
sion p’e ideologia Humanista Social Cristian a 
reslta, den e comitee ehecutivo di ODCA. 

Lider di AVP Mike Eman hunto cu Paral- 
amentario Robert Candelaria a atende e con- 
ferencia di ODCA na San Jose, Costa Rica. 

N’e conferencia a atende 23 partido di 20 pais 
di Sur y Centro America y Caribe. 

Durante e Congreso a adopta tambe un reso- 
lucion pa funda un instituto di inovacion, 
formacion y estudionan den scienia politico 
na Aruba. Den un foro cu lo worde teni na 
Bonaire proximamente lo trece e institutonan 
scientifico asocia na partidonan miembro di 
ODCA hunto pa elabora e.o. riba e formacion 
di e instituto aki na Aruba. 


Tanto e lider di AVP, Mike Eman 
como Parlamentario Robert Can- 
delaria tabata hopi honra y con- 
tento cu e nombramento cu Eman 
a haya y e decision di Congreso di 
ODCA pa establece un Centro di 
Inovacion y Formacion Politico na 
Aruba cu lo sirbi e nececidad di 
formacion politico pa 27 partido 
representando 22 pais. 

“Esald ta algo hopi grandi pa 
Aruba. Cu nos Fundacionnan 
di Formacion Digna Lacle 
Herrera y di estudionan scien- 
tifico, Fundacion Mito Croes, 
nos lo por crea un coopera- 
cion synergico cu e Insituto 
Internacional ald di Forma- 
cion y Inocavion den Sciencia 
Politico esableci na Aruba”, 
Mike Eman a expresa. 


Eman: “Durante nos gestionan 
den gobernacion nos a duna hopi 
prioridad na haci Aruba e centro 
di establecimento di institutonan 
di conocemento manera TNO, Ri- 
etveld Academie y cooperacion cu 
universidadnan manera e.o. Har- 
vard, MIT, University of Pennsyl- 
vania, Universiteit van Delft, Uni- 
versiteit van Leiden, Universiteit 
van Leuven, Rietveld Academie. 
Miembro di Parlamento Cande- 
laria a bisa cu e reconocimento ald 
pa lider di partido Mike Eman ta 
algo grandi pa Aruba y cu e hecho 
cu Aruba ta haya un cede di insti- 
tuto di formacion hustamente n’e 
momento cu ta sinti cu den mun- 
do profundisacion y inovacion di 
poltica ta un nececidad pa ofrece 
visionan politico cu contenido y 
no populista ta hopi importante. 




SO MESTER Dl WASTE BUCKET RESIDENCIAL 
OF COMERCIAL? 

Parlamentario Benny Sevinger 

Otorgamento di tereno 
a bira wega di reciclahe 
di propaganda politico 


PA 16 aña caba tin un maneho pa loke 
ta otorgamento di tereno na Aruba, cu 
ta data for di tempo cu Marisol Lopez 
Tromp tabata minister encarga cu esaki 
y parlamentario di fraccion di AVR sr 
Benny Sevinger, a mustra cu ora cu per- 
sona tabata responsabel como minister 
di infrastructura, el a haci algo cambio 
chikito pero a sigui cu mesun maneho 
anterior. 

Esey ta e maneho cuj e actual minister 
Otmar Oduber ta ehecutandoy kende 
tambe a sigui cu mesun maneho aki 
pero a dicidi di introduci algun cambio 
cu e tin cu bay cambia esakinan bek. 
Segun Sevinger, e cambionan aki e ac- 
tual minister tin cu bay cambia esakinan 
beky a ripiti e ponencia aki, esta cu e 
cambionan introduci pa Oduber, tin cu 
wordo cambia bek. 

“Un hende ta solicita, e hende ta pidi 
e bario caminda e lo kier su tereno, ta 
wak si tin tereno disponibel, si tin kavel 
disponibel, e persona ta wordoyama, e 
ta haya su reservacion, e tin cu cumpli 
cu reglanan existente, e ta bay notaris 
pa pasa e terenoy e persona por cum- 
insa cu construccion di su cas. 

Pero minister Oduber kende ta bisa cu 
e ta e unico cu tin maneho, a introduci 
cambionan y un di esakinan specifico 
aki cu mi a bise cu e tin cu bay cam- 
bia bek, sino e lo probecha manera e 
ta pensa cu e lo saca probecho politico 
di esaki, manera cu e gobierno anterior 
tabata haci eaki, ya cu loke e ta haci- 
endo awor aki ta un desaster. 

Tur loke ta pasando na e momentonan 
aki, cu tur comedia cu e minister ta 
hungando cu ceremonia publicitario pa 
entrega di tereno, ta un tipo di wega 
di propaganda politico personal, sa- 
biendo cu dentro di algun luna, ,e tin 
casi mesun cantidad di tereno pa bolbe 
sigui hunga politica cu e terenonan aki. 


Durante di reunion publico reciente- 
mente, mi a dirigi dos pregunta na min- 
ister Oduber, relaciona cu e terenonan 
cu el a entrega duranta recepcionnan 
na un hotel y mi a puntra di e grupo 
grandi aki, cuanto hende realmente a 
haya tereno y cuanto no por a cumpli 
cu e exigencianan halto cu e minister 
aki a buta pa tur hende. 

Den su palabranan y esaki ta notula 
oficialmente, e minister a bisa cu sol- 
amente 150 inicialmente a cumpli cu 
e exigencianan halto cu el a introduci, 
pues loke ta pasa e siman aki, ta cu 
minister Oduber lo bolbe entrega cen- 
tenares di tereno na ciudananonan, pa 
mira sin nan lo por cumpli cu e exigen- 
cianan aki. 

Mirando e desaroyo cu tin na e mo- 
mentonan aki, causa pa un gobierno 
cu a percura pa un inflacion realmente 
serio, ta sigur caba cu 90% di e grupo 
nobo aki, lo no por cumpli den e peri- 
odo cortico cu a wordo fiha, pa keda 
cla cu banco pa haya financiamento pa 
construi un cas. 

Ta poco hende lo por cumpli pa logra 
haya financiamente via di un banco pa 
construi un cas cu ta riba 200 mil florin 
y dentro di algun siman e mesun min- 
ister Oduber aki lo bay sinta na DIP pa 
mira cuanto tereno a kita di hendenan 
aki pa asina inicia otro serie di come- 
dia politico pa bolbe mandayama otro 
grupo di ciudadano pa bin firma pa un 
pida tereno. 

Ya caba tur hende sa cu e proyecto di 
reciclahe na Pos Chikito caminda e min- 
ister a huur un edificio di un sponsor di 
su campaña electoral pa un proyecto di 
Serlimar no ta funcionando y e unico 
proyecto di reciclahe na e momentonan 
aki, ta esun di tereno di gobierno,ya cu 
no por mira esaki di otro forma. 


Ki mishi a duna mas cu 900 hende un 
tereno algun luna atrasy awor tin casi 
mesun cantidad di tereno disponibel, 
loke ta mustra cu practicamente tur 
hende cu a pasa den e proceso aki di 
sinta na mesa cu e ministery firma pa 
haya un tereno,ya no ta bin na remarca 
mas pa haya e tereno aki. 

Ta mesun minister aki ta pretende di a 
introduci un maneho caminda e ta saca 
politica for di e proceso aki pero cu su 
maneho, cu su shownan cu e ta duna 
yamando tur hende bin firma pa tereno, 
otorgamento di tereno a bira un propa- 
ganda politico personal di e minister. 

Si nos sigui declaracionnan haci pa 
director di DIP di ultimo dianan, por 
ripara cu el a duna un splicacion cu e 
hendenan cu no por a cumpli cu exi- 
gencianan exagera di financiamente pa 
haya un tereno di gobierno, por bay 
solicita pa un cas na FCCA, cu tambe 
ta bira sumamente dificil pa tur e hen- 
denan aki cumpli cu e exigencianan cu 
nan lo wordo confronta cune. 

Pesey mi ta bolbe bisa e minister, cu e 
tin cu cambia e maneho cu e ta hibando, 
ya cu di otro firma e 1000 pida tereno 
cu mi a laga atras pa wordo duna na 
esunnan cu a pidi pa un tereno, lo sigui 
wordo recicla pa saca beneficio politico 
di esakiy esey sin duda ta di condena, 
ya cu e solicitantenan no ta haya sufi- 
ciente tempo pa logra financiamento di 
nan cas. 

Por ehempel den pasado tin hende cu a 
haya un tereno, a cuminsa construi nan 
casy ora cu nan ayega te na ringbalk, 
nan ta bay banco pa haya financiamen- 
to pa caba cu nan cas, algo cu bou di 
e maneho actual di minister Oduber,ya 
no a posibel mas,” Parlamentario Ben- 
ny Sevinger a declara. 

DIAMARS ultimo Parlamento di Aruba a 
aproba e ley cu ta reglamenta destahonan 
publico. (aanbestedingsverordening). E 
ley aki ta sumamente importante debi n’e 
hecho cu e ta aumenta transpariencia, crea 
“level playing field” p’esnan cu ta entrega 
un oferta, aumenta eficiencia di e aparato 
gubernamental y e ta un paso significante 
den e maneho di Gabinete Wever-Croes 
pa loke ta fortifica integridad, segun Rocco 
Tjon, lider di fraccion di MEP den 
Parlamento. 


apuba 


TIMESHARE 
FOR SALE BY OWNER 



UNIT#304-WEEK 32 
1 BEDROOM DELUXE SUITE 
SLEEPS 5 PEOPLE 


• 2XQUEENBEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Rocco Tjon (MEP): 

Cu aprobacion di e 

"aanbestedingsverordening" 
Directornan lo haya mas autoridad 

AUTORIDAD PA DIRECTORNAN 

Aworaki atrabes di e ley aki tin un mandato general pa Directornan 
pa tuma decision riba proyectonan te cu 25 mil florin sin cu tin 
mester di permiso di Minister. Obviamente nan mester responsabi- 
lisa nan mes si p’e decision cu nan tuma. 

COMPANIANAN DI ESTADO 

E reglanan stipula den e ley aki no ta conta p’e companianan di 
estado. P’e motibo aki a haci diferente pregunta al respecto. 
Minister di Finanza a duna di conoce cu lo introduci un codigo di “ 
corporate good governance” cu lo conta pa tur compania estatal. 

Di e manera aki practicanan manera a wordo señala den caso “Util- 
ities” lo ta pa pasado. 

REGLANAN INTERNO ATRABES DI UN DECRETO MINISTERIAL 

Meta di e ley ta pa eleva eficiencia di e operacionnan diario di e 
departamentonan gubernamental. P’e motibo aki sr. Rocco Tjon 
a señala cu no ta solamente mas autoridad pa Directornan ora di 
destahonan ta necesario, pero tambe autoridad pa dicidi riba opera- 
cionnan diario. 

Ora ta trata aspectonan di mantencion, cursonan pa personal, bia- 
henan pa personal y material pa personal Directornan mes mester 
por dicidi y tuma decision directo. 

Minister di Finanza,Xiomara Ruiz Maduro a segura sr. Rocco Tjon 
cu den e “uitvoeringsbesluiten” lo tene cuenta cu tur e preocupa- 
cionnan aki pa loke t’e operacionnan diario. 

PA CONCLUI 

MEP ta sumamente satisfecho cu aworaki Directornan ta haya mas 
autoridad. Asina aki ta trata na saca politica afo di cierto aspecto 
tambe. Un pabien ta bay n’e comision cu a percura p’e ley aki keda 
cla y wordo presenta na Parlamento. 

Na mes momento ta deseanan exito p’e siguiente dos proyectonan 
cu nan lo traha riba dje, cual ta e ley di “landsverordening financieel 
beheer” y adaptacion di ley di comptabilidad, segun Rocco Tjon. 

Sr. James Hepple orador invlta pa simposio 

'E Rula pa furisme Soslenibel' 



N’E di dos simposio organisa pa movimento RAIZ: ‘E Ruta 
pa Turismo Sostenibel’, un di e invitadonan special p’e ano- 
chi t’e ya conocido sr. James Hepple, Assistant Professor di 
e facultad Hospitality and Tourism Management Studies na 
Universidad di Aruba. 

Sr. James Hepple a cuminsa su carera na 1973 cu e Eng- 
lish Tourist Board na London, Inglatera y despues cu e East 
Midlands Tourist Board na Lincoln, Inglatera. E1 a bay biba 
na Canada na 1976 y a join Pannell Kerr Eorster como con- 
sehero trahando riba varios estudio relata cu hotel. 

Na 1979 el a join Thorne Stevenson & Kellogg como Se- 
nior Consultant unda e tabata responsabel pa un cantidad 
di tarea di mercadeo y factibilidad den e area turistico. Na 
1983 sr. Hepple a wordo nombra Planning and Research 
Consultant pa Ministerio di Turismo di Bahamas na Nassau 
cu e responsabilidad pa tur investigacion, analisis y planifi- 
cacion pa dicho organisacion. 


Entre 1989 y 1991 James Hepple tabata cu Trusthouse 
Forte Hotels, prome como Director di Benta y Mercadeo pa 
Caribe y Bermuda, anto despues como Director di Mercad- 
eo - Norte America, cu base na New York, Estados Unidos. 
Despues di a regresa Nassau na 1991, sr. Hepple a tuma e 
posicion di consehero di mercadeo pa The Bahamas Agri- 
cultural and Industrial Corporation y a bolbe uni forsa cu e 
Ministerio di Turismo di Bahamas na 1993 como Director 
di Planificacion y Maneho di Informacion. Na 1995 el a 
wordo nombra Deputy Director General. 

Na 2001 sr. Jim Hepple a wordo nombra como Executive 
Director di e Curaçao Tourist Board, situa na Willemstad, 
Corsou, unda e tabata directamente responsabel pa tur e 
elementonan di mercadeo di e isla di Corsou como destina- 
cion turistico y p’e maneho diario di e Tourist Board. 

Na 2005 e tabata Director di Turismo y Presidente di e 
Tourism Development Company of Trinidad and Tobago, 
cu base na Port of Spain, Trinidad. Y na 2007 el a wordo 
nombra Marketing Consultant pa e Chairman y Board of 
Directors di Saint Lucia Tourist Board, situa na Castries, 
Saint Lucia. 

Entre 2009 y 2018 sr. Hepple a sirbi como Presidente y 
CEO di Aruba Hotel and Tourism Association (AHATA), cu 
base na Oranjestad, Aruba. Na 2012 el a wordo apunta p’e 
Board of Directors of the Caribbean Hotel and Toursim As- 
sociation y ta sigui sirbi como e Tesorero di e Asociacion. 
Aunke sr. Jim Hepple ta un ciudadano Canades, el a nace 
na Hexham, Inglatera na 1949 y ta carga un PhD den Eco- 
nomic Geography y un First Class Honours BA degree den 
geografia, ambos el a logra na e University of Hull, York- 
shire, Inglatera. 

E simposio ‘Ruta pa Turismo Sostenibel’ cu lo tuma lugar 
dia 14 di juni 2019 na Cas di Cultura, di 7 p.m. pa 
10 p.m., ta bay ta un oportunidad unico pa haya sa mas 
tocante Turismo Sostenibel na Aruba, pa conecta cu dife- 
rente pionero den area y interesadonan den e topico y asina 
wordo inspira pa yuda aporta na un turismo y un isla sos- 
tenibel y responsabel. 

Pa haya sa mas tocante e simposio aki, por bishita RAIZ su 
pagina di Facebook, website of tuma contact via 
info@raizaruba.com of yama 630-3511 

Tabaco y salud di bo pulmonnan 


AYERA 3 I di mei, Organisacion Mundial di Salud )OMS)y 
su asociadonan mundial ta celebra Dia Mundial sin Tabaco. 
E campaña anual ta un oportunidad pa conscientisa riba 
e efectonan maloy mortal di uzo di tabacoy e exposicion 
di e ciudadanonan na huma di tabaco di otro hende.y pa 
encurasha pa stop e uzo di tabaco den cualkier forma. 

Dia Mundial sin tabaco 2019 ta concentra den “tabacoy 
salud di pulmonnan". E campaña ta sirbi pa conscientisa 
riba: 

E consecuencianan negativo cu tabaco tin pa salud di pul- 
monnan di e personanan, cual ta core for di cancer ta cu 
malesanan respiratorio cronico; 

Y e rol principal cu e pulmonnan tin pa saludy bienestar di 
tur persona; 

E campaña tambe ta sirbi manera unyamado pa tuma ac- 
cion,ya cu den esaki ta apela pa politicanan eficiente pa 
baha e consumo di tabacoy e control di uzo di esaki. 
Formanan den cual tabaco ta pone e salud pulmonar na 
peligro cerca personanan na henter mundo. 

Ta papia aki di cancer di pulmon. Huma tabaco ta e princi- 
pal causa di cancer di pulmon, responsabel di mas di dos 
tercera parti di e casonan di cancer di pulmon na henter 
mundo. E exposicion na huma di tabaco di otro hende na 
cas of na pia di trabou tambe ta aumenta e riesgo di cancer 
di pulmon. Stop di huma por baha e riesgo di cancer di 
pulmon: despues di 10 aña cu a pone un paro na huma- 
mento ta baha e riesgo di cancer di pulmon cu casi 50% 
cerca un humado. 

Malesanan respiratorio cronico: Huma tabaco ta e principal 
causa di malesa pulmonar obstructivo cronico (EPÓC), un 
malesar unda cu e acumulacion di slijm cu pus den e pul- 
monnan ta causa un tosamento dolorosoy problemanan 
respiratorio teribel. E riesgo pa haya EPOC ta particular- 
mente halto entre e personanan cu a cuminsa huma na un 
edad relativamente hoben,ya cu e huma di e tabaco ta re- 
trasa den forma significativo e desaroyo di e pulmonnan. E 
tabaco tambe ta lanta e asma, cu ta stroba bo actividadnan 
y contribui cu e persona ta sinti su mes malo. Si pone un 
stop na e humamento tempran, e tratamento ta mas eficaz, 
pa retrasa e progreso di EPOCy mehora e sintomanan di 
asma. 

Babynan den utero exponi na e humanan malo di tabaco, 
atraves di e tabaQuismo materno of si e mama wordo ex- 
poni na humamento di otro hende, hopi biaha ta experi- 
menta cu e pulmonnan no ta crece suficientey nan funcion 
tampoco lo ta 100%. Muchanan chikito exponi na huma 
di tabaco di otronan ta core e riesgo di sufri di asma pisa, 
pulmoniay bronkitis, como tambe infeccionnan frecuente 
na e areanan respiratorio abou. 

Na nivel mundial, ta wordo calcula cu 165.000 mucha ta 
muri prome cu nan cumpli 5 aña debi na infeccionnan di 


vianan respiratorio causa door di e huma di tabaco di otro 
hende, Esnan cu biba te cu edad adulto ta sigui sufri e con- 
secuencianan pa salud di e exposicion na huma di tabaco di 
otronan,ya cu e infeccionnan frecuente di e vianan respira- 
torio ey den prome infancia ta aumenta di forma considera- 
bel e riesgo pa haya EPOC na edad adulto. 

Tuberculosis (TB). E malesa aki ta daña e pulmonnany ta 
baha e funcion pulmonar, cual ta empeora cu tabaQuismo. 

E componentenan kimico di huma di tabaco por causa 
infeccionnan latente di TB, cu cual casi un cuarto parti di 
e poblacion ta infecta cun’e. TB ta activa, empeora pa e 
efectonan nocivo di tabaouismo den salud pulmonar, ta 
aumenta substancialmente e riesgo di discapacidady morto 
debi na problema pa hala rosea. 

Contaminacion di aire. E huma di tabaco ta un forma hopi 
peligroso di contaminacion di aire paden: e ta contente 
mas di 7000 substancia kimico, 69 di cualnan ta conoci cu 
ta causa cancer. Aunke cu e huma por ta invisibely sin olor, 
e por keda te cu cinco ora den aire, exponiendo e hende- 
nan na riesgonan pa desaroya cancer di pulmon, malesanan 
respiratorio cronicoy reduccion di e funcion pulmonar. 
Metanan di e campaña Dia Mundial Sin Tabaco 2019 
E medida mas eficaz pa mehora e salud pulmonar ta reduci 
e consumo di tabacoy e exposicion na huma di tabaco di 
otro persona. Sinembargo, na algun pais, e conocemento 
ta masha tiki entre varios sector publico en generaly, par- 
ticularmente, entre e humadonan riba e consecuencianan di 
tabaQuismoy di e exposicion di huma di otronan hende pa 
salud pulmonar di e personanan. 

Apesar di pruebanan solido di e dañonan di tabaco pa 
salud pulmonar, e potencial di control di tabaco pa mehora 
e salud pulmonar ta sigui ta subestima. 

Salud pulmonar no ta wordo logra simplemente pa ausencia 
di malesanany e huma di tabaco ta hunga un rol grave den 
salud pulmonar di humandonany no humadonan na henter 
mundo. Pa alcansa e metanan di e “Objetivos de Desarrollo 
Sostenible" (ODS) pa baha cu un tercera parti e mortalidad 
prematuro di ENT pa 2030, e control di tabaco mester 
ta un prioridad pa e Gobierno-y comunidadnan di henter 
mundo. Actualmente, mundo no ta riba e bon caminda pa 
alcansa e meta aki. 

E paisnan mester reacciona riba e epidemia di tabaouismo 
por medio di aplicacion di e plan di OMSy adopta e me- 
didanan di MPOWER na e nivel mas halto, loke ta encera 
e formulacion, aplicaciony cumplimento di e politicanan 
di control di tabaco mas eficaz cu e meta pa reduci e de- 
manda di tabaco. 

Mayornany otro miembronan di comunidad tambe mester 
tuma medidanan pa promove nan mesun saludy esun di 
nanyiunan, protegiendo nan di e dañonan causa pa tabaco. 

Miniatuur 

zeilbotan 

wedstrijd 

FINAL di aña 2017 Fundacion Rancho a 
haci un peticion na UNESCO (Participation 
Programme 2018-2019) pa e proj/ecto “ 
Conserving the traditional Aruban minia- 
ture boat Cu e proyecto aki Fundacion 
Rancho kier cuminsa cu e conservacion di 
Boto Miniatura di Aruba pa medio di tayer, 
documentacionj/ un exposicion. 

E proj/ecto a wordo aproba mita di juli 
2018, pero a dura mas o menos 6 luna 
prome cu e fondo a lograyega Aruba. Den 
e temporada 2017 pa medio 2019 Fun- 
dacion Rancho no a logra organisa niun 
competencia di boto miniatura. Alaves a 
cuminsa informa Minister di Infrastructura 
y Medio Ambiente di e preocupacion cu 


Inscripcion pa boluntario di Boto Minioturo Arubo 


tin pa locual ta e gazebo di boto miniatura, 
esaki ta den hopi mal estado. E gazebo aki 
ta ubica cant’i awa pariba di parke Wil- 
helmina. E peticion tabata pa renobay of 
traspasa e casebo aki na nos fundacion cu lo 
encarga di e mehoraciony of renobacion di 
e gazebo. Awor cu e proyecto di boto min- 
iatura ta den proceso pa cuminsa ta haci un 
suplica na e departamentonan concerni por 
fabor tuma e peticion na serioy duna nan 
sosteny apoyo na un proyecto cu ta enfoca 
riba herencia di Aruba pa e no bsy perdi. 
Historia di boto miniatura 
Den pasado masha hopi boto tabataj/ega 
Aruba for di otro islanan den Caribe. Aruba 
tabata tin un comunidad grandi di piscador- 
nan cu tabata pisca pa mantene nan famia. 
Trahameto di boto chikito probablemente 
a cuminsa ora cu mester a traha un replica 
chikito (miniatura) di e boto di bela grandi 
cu tabata nabega riba lama. Na dado mo- 
mento tabata pusta cu boto chikitoj/ asina 
competencia di boto chikito a cuminsa. 

Na Aruba semper tabata organisa com- 
petencia di boto miniatura entre otro riba 
dia di La Reina. Famianan di tur bario di 
Aruba tabata competi cu otro. Comunidad 
completo tabata disfruta un dia band’i lama 
ta wak botonan ta pusta cu otro. Miniatuur 
Zeil en boten Club Aruba tabata un di e 
organisadornan di e actividad aki, pero e 
club pa basta aña no activo mas. Fundacion 
Rancho a encarga di sigui cu e actividad aki, 
pero pa motibo di fondo no ta logra haci 
esaki frecuentemente. 


Fundacion Rancho ta propone “Boto Minia- 
tura’’ como herencia cultural intangibley ta 
trahando duro, awor pa medio di e proyecto 
(Participation Programme 2018-2019) pa 
boto miniatura di Aruba wordo reconoci 
como un herencia importante di Aruba. 
Buscando boluntario 

Fundacion Rancho ta semper ta organisa tur 
su actividadj/ proyectonan pa 9 aña caba cu 
ayudo di boluntarionan cu kieryuda duna 
un man of cu kier siña mas di e herenciay 
cultura di nos isla Aruba. Pa e proj/ecto di 
boto miniatura nos ta buscando: 

* Fotografo: persona cu ta interesa den e 
thema/proyecto boto miniaturay kier saca 
potret durante tayery actividad nan. 

* Video Editor: persona cu tin afinidad cu 
Sound film & Editing 

* Educador: persona cu kier duna presenta- 
cion/lectura na scolnan na Aruba 

* Coordinador assistent: persona cu kier 
yuda coordina tayery actividadnan di boto 
miniatura 

* Helper: persona cu kieryuda den e pre- 
paraciony ehecucion di tayery actividadnan 
di boto miniaturaj/ pustamento di boto 

* Helper den cushina: persona cu por traha 
snacks pa actividadnan 

* Bartender: persona cu ta encarga cu BAR 
Bo persona ta interesa dij/uda nos como 
boluntario pa e proj/ecto Boto Miniatura di 
Aruba? Bo ta keda cordialmente invita pa 
yega na Centro Di Actividad Rancho dia 

13 di juni cuminsando pa 4.00PM te cu 
b.OOPMy inscribi como boluntario! 


Informacion locanle inscripcion na Colegio EPI 


COLEGIO EPI a habri su inscripcion pa aña escolar 
2019-2020 for di 1 di april 2019. Apesar cu riba nan 
website ta informa cu e deadline tabata 2 di mei 2019, 
e proceso di inscripcion di aspirantenan ta keda habri 
p’e diferente programanan di educacion cu EPI ta ofree. 

Pa inscribi simplemente mester bishita nan website 
na www.epiarnba.com y click riba “Aanmelding”, down- 
load y yena e formulario di inscripcion cu ta na Hulan- 
des of Ingles, haci pago di inschrijfgeld na Aruba Bank 
y hiba e comprobante di pago n’e unidad (unit) specifi- 
co hunto cu e formulario di inscripcion yena n’e unidad 
(unit) specifico y inclui tambe tur otro documento cu 
ta rekeri. 


Na momento cu e aspirante cumpli cu tur e rekisitonan 
necesario e lo haya un notificacion di aceptacion den e 
programa escogi. 

Pa mas informacion tocante e programanan di educa- 
cion por haya esaki riba nan website, pero tambe por 
tuma contacto cu e unidad specifico sea personal of via 
telefon. E numbernan ta: Unit Ciencia y Tecnologia 
(525-8750), Unit Economia (525-8760), Unit Salub- 
ridad y Servicio (525-8770), Unit Hospitalidad y Tur- 
ismo (525-8780). 

Colegio EPI ta desea tur aspirante pa nan programanan 
di educacion hopi exito cu nan periodo di eindexamen 
y nos lo percura pa duna nan un bon bini cerca nos na 
comienso di aña escolar 2019-2020. 














12 


AWEMainta 


Diasabra, 1 Juni 2019 





Koslov Dance Academy ta 
presenta "The Firebird" 


DIA 2 di juni benidero Koslov Dance Academy lo pre- 
senta como punto culminante di su 
Annual Student Showcase, e show di ballet ‘The Fire- 
bird’, den Cas di Cultura. 

Den e show aki lo participa mas cu 95 studiante di e 
academia. 

Joshue Garcia, di 19 aña, lo baila e papel principal di 
prins Ivan. Joshue a join Koslov Dance Academy un aña 
y mey pasa cu e pregunta si e por siña baila ballet. No ta 
custumber pa un persona cuminsa training di ballet na 
un edad asina avansa. Pero rapidamente a ripara cu el a 
progresa liher den e baile dor di su deseo grandi pa siña 
baila ballet. 

Na juni aña pasa, Joshue a realisa e papel dificil di A- 
brecht den e di dos act di ‘Giselle’ den un forma artis- 
tico cu estilo y remarcabel forma di baila den duo. Den 
e aña cu a pasa Joshue a bay studia Graphic Design na 
Canada, mientras cu el a sigui cu training di ballet na 
Toronto. E1 a realisa con hopi e hendenan ta aprecia, 
respeta y respalda e arte di ballet den un pais grandi. 
Awor cu Joshue a bolbe Auba pa algun luna, e lo baila e 
rol principal den e ballet ‘The Firebird’ cu dos bailarina, 
kendenan ta Adriana Koslov y Andrea Nuboer. 

Ta maraviyoso pa mira su progreso y madurez. Su storia 
ta importante pa otro mucha homber y studiantenan di 
ballet reconoce cu un soño por bira realidad pa medio di 
trabou duro y training adecua. 

Comunidad di Auba ta keda cordialmente invita pa 
presencia e actuacion spectacular ‘The Firebird’ cu lo 
conta cu paisahe bunita di Rusia. 

Ta trata di un storia di amor y magia cu grandi y childto 
por disfruta. Carchi ta obtenibel 

na Van Dorp Bookstore na Dakota y na Koslov Dance 
Academy. Pa mas informacion por tuma contacto na 
564-2670 of por bishita www. koslovdance.com 

Juni ta cuminsa cu dos workshops creativo na Cosecha 



DEN luna di Juni tin diferente workshops creativo ta 
bay tuma lugar na Cosecha. E prome dosnan cu ta wor- 
do ofreci na publico t’esun di recicla material di bleki 
di refresco pa traha bo mesun set di joyas y e otro ta pa 
participantenan mes traha nan regalo pa Dia di Tata. 

Diabierna 7 di juni Cosecha lo ofrece un workshop en 
conexion cu Dia Mundial di Medio Ambiente. Hunto 
cu e artista Mijenou Tromp participantenan por traha 
set di renchi orea y armband cu e “pop tabs” di bleki di 
refresco. 

Mijenou Tromp ta un artista cu ta recicla mas hopi po- 
sibel y esey por mira bek den su piesanan. Cosecha ta 
support idea y trabounan di recicla dus ta masha con- 
tento cu conhuntamente cu Mijenou Tromp nos por 
brinda un workshop di recicla y re-uso. 

Meta di e workshop aki ta pa siña e arte aki, pero tam- 
be pa concientiza y inspira publico pa re-usa material 
mas hopi posibel. 

E workshop aki lo tuma lugar di 05.00 pm - 07.00 pm. 
E prijs ta inclui material y refreshment. Edad pa por 
participa ta 16 aña bat ‘riba. 

E siguiente workshop ta tuma lugar diasabra 15 di juni. 
Durante e workshop di Harm Mulder y Mirjam Gumbs 
na Cosecha, participantenan por decora un piesa pa 
colga jabi y pinta un tegel cu un figura di lagadishi riba 
dje. 

Asina tur hende por traha nan mesun regalo pa nan 
tata. Cu workshops nan asina, Cosecha ta keda stimu- 
la publico pa considera traha un piesa pa duna regalo. 
Regalonan asina ta unico y traha cu hopi cariño. 



E workshop aki lo tuma lugar di 10.00 am - 12.00 pm. 
E prijs ta inclui material y refreshment. Edad pa por 
participa ta 8 aña bay ‘riba. 

Tur dos workshop ta tuma lugar den e Centro Creativo 
di Cosecha na San Nicolas. 

Inscripcion ta necesario y esaki ta tuma lugar na Cose- 
cha San Nicolas of na Cosecha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad na 
telefon 587-8709. 

Tambe por manda un email na cn.sechaworkshnp@gmaii.com . 

Pa mas informacion pa cu Cosecha, por bishita e 
Facebook page di Cosecha: www.facebook.com /Aruba-Cosecha. 

Proyecto Pitch Time bou di maneho 
di CEDE Aruba a drenta den un otro 
fase y a anuncia e 10 ganadornan 


PITCH Time, cu ta un projecto di CEDE 
Aruba ta drenta den un otro fase unda ta cla 
pa cuminsa ehecuta locual cu nan a pitch 
como un idea, un solucion, un projecto pa un 
fundacion. 

Durante simannan hobennan hunto cu fun- 
dacionan a ricibi cursonan pa asina nan por 
traha e mihor pitch pa un sponser (10) confia 
den nan projecto y asina adopta esaki pa un 
suma cu por yuda nan den e meta pa drecha 
of inicia un programa special pa e fundacion. 

Pitch Time ta un projecto innovativo, unda a 
haci hopi uso di TV y social media y diaran- 
zon ultimo a anuncia e 10 fundacionan, cu 
a gana cada un 15 mil florin pa ehecuta nan 
projecto. 

TeleAruba tabata e host di henter e Pitch mo- 
ment aki. Durante 2 siman a presenta dife- 
rente videonan, unda por a ricibi informacion 
di e preparacion y ehecucion di e proyecto 
den su totalidad. Informaciona manera kico 
y ken ta CEDE Aruba, su tarea, con a escohe 
e 15 projectonan cu a bay final, ken e youth 
coach nan ta, con a recruta hobennan pa cada 
Proyecto cu a suma na 140 total, con curso- 
nan a bay y kico e sponsernan tabata pensa di 
e projecto y nos hobennan. 

Programanan por ser mira riba e facebook 
page di Pitch Time Aruba. 

Srta Nurianne Arias a presenta e programa y 
sr Ruell Wester tabata e mediador pa e pro- 
grama Pitch Moment. CEDE Aruba ta hopi 
agradecido na tur hende cu di un forma of 
otro a aporta den e projecto aki. Danki na Er- 
win Noguera, Tristan Every Angelique Ziev- 
inger, Stephany Croes, Alberto Groeneveldt 
cu duna nan conocemento na e hobennan du- 
rante e cursonan. 



Sigui na pagina 15> 

E 10 ganadornan ta. 

Fundacion 

1. Fundacion siñami Paso a Paso 

2. Fundacion pa nos Comunidad 

3. Fundacion Respetami 

4. Heart Centered Leadeship Foundation 

5. CB Tanki Lendert 

6. Scounting Cacique Macuarima 

7. CB Brazil 

8. Fundacion Anti Droga Aruba 

9. Fundacion Scubble Bubbles 

10. Fundacion Sabana Basora 


Youth Coach 

Aaron Arenas 
Liandro Loopstok 
Gerschwin Chundro 
Emanuel Koolman 
Shaydee Kock 
Tai Kong Trimon 
Judrick Gario 
Jennifer Huldy 
Leonardo Figaroa 
Kelsey Westerburger 


Sponser 

WEB Aruba N.V 

WEB Aruba N.Y 

WEB Aruba N.V 

Marriott resort/Care 

Aruba Bank N.V 

Aruba Airport Authority N.V 

VNO &ATAN.V 

TACO Bell Aruba 

De Palm Corporation N.V 

Aruba Investment Bank. 


Un danki special ta bay na Aruba Airport Authority cu a 
duna cada un di e 5 fundacionan cu no a cay den premio 
un suma di awg 3000.- y tambe na De Palm Corpora- 
tion cu a duna e teamnan un one day pass riba De Palm 
Island. Mary Joan Foundation, YMCA, Tiener moeder 
Huis Casa Cuna,FAVI, Centro Famia Piedra Plat. 

Awo momento pa ehecuta e projecto mes a yega. Fun- 
dacionan tin cu dia 25 di Augustus pa caba cu e projecto 
y dia 6 di September durante un Pitch Time showcase 
event lo mustra con e projectonan a bay. Lo anuncia tam- 
be premionan pa e mihor Youth Coach, mihor team, mi- 
hor projecto(NGO), y e mihor PITGH. 

Dialuna 3 di Juni 2019, pa 9 or di anochi na TeleAruba, 
por mira con huradonan a escohe e 10 projectonan. 

Aruba a logra otro titulo den Muay Thai na Mexico 

DIADOMINGO 26 mei ultimo a tuma lugar e campe- 
onato intérnacional auspicia pa WMF World Muay Thai 
Federation Mexico caminda 3 atleta a competi duro p’e 
titulo. E atletanan tabata Stecy Hasell, Eddy Richerdson 
y Rygell Boye. 

Tur tres a laga Mexico impresiona pe manera di bringa. 
Aruba mester ta orguyoso cu su atletanan, bringando den 
un nivel halto, en especial e ultimo tempo aki Aruba a sa 
di saca cara den e deporte di Muay Thai. 

Aruba a bolbe saca cara ganando un titulo den e campe- 
onato aki. Unda Rygell Boye’ a sa di gana su pelea cu 
knock out. Tremendo trabou Rygell, kende a wordo elo- 
gia p’e Minister di Deporte di Monterey Mexico. Nan a 
bisa Rycell cu Mexico ta su cas, ki ora e bin, lo sa di dune 
respet cu e merece. 

Hopi hende a keda comenta di e otro dos peleanan di 
Aruba, pero nos a haci logra e maximo, pero hopi a aserca 
nos atletanan y saca potret cu famia y gradici nos atleta- 
nan y yama nan pabien cu nan pelea. 

Nan tur tabata bao di guia Master Roony Boye. Devon 
a wordo reconici pa su bon trabou dunando e seminario 
dunado guia n’e refreenan di Mexico. E campeon Rygell 
Boye y su tata y tambe e Minester di Deporte di Mexico 
ta spera cu Aruba ta orguyoso di su campeon Rygell Boye. 

Accidente entre 4 auto na rotonde Tanki 
Leendert, 2 persona herida y 2 persona deteni 



(ecati ecii! 




DIABIERNA madmga Polis a bay ro- 
tonde Tanki Leendert unda tabatin un acci- 
dente entre 4 auto. Con esaki a sosode no ta 
mucho cla. 

Varios ambulance a wordo pidi, y na yega- 
da Paramediconan a transporta 2 herido pa 
Hospital. 

Segun nos a compronde despues di e dal- 
mento aki tabata tin bringamento tambe. 
Probablemente hendenan bou influencia di 
alcohol y/of pa maltrato fisico. 

N’e sitio por a scucha cu aparentemente es- 
nan envolvi den e accidente aki lo tabatin 
problema algun rato prome otro caminda. 

Truck a ranca porta di un Suzuki 
Ignis por completo na Catiri 



DIAHUEBS anochi pa mas o menos 10:15 
p.m Polis a haya informacion di un accidente 
serio na Catiri, un tiki mas pazuid di Reality 
Supermarket. Informacion adicional a bisa 
cu lo tin un persona herida tambe. 

Na yegada Polis a topa mey-mey caminda un 
Suzuki Ignis color cora, cu e chauffeur ainda 
sinta den dje, pero sin porta di e auto. Esaki 
lo a wordo ranca durante e impacto. Un poco 
mas leu tabatin un truck color blanco di car- 
ga para. 

N’e sitio, nos a compronde cu Suzuki Ignis 
tabata bayendo direccion zuid y e truck ta- 
bata bayendo nort. Chauffeur di e Ignis lo 
tabata coriendo mucho riba su banda robes. 
Esaki a causa cu el a pasa asina cerca di e 
truck cu durante e impacto e truck a ranca 
porta di e Ignis por completo. 

Durante cu esaki a sosode glas lo a spart y 
herida e chauffeur. Nada serio cu nos a com- 
pronde. 

Polis di Trafico a presenta y na final a pidi 
transport pa motibo cu e chauffeur di e Su- 
zuki Ignis a wordo deteni, dor cu e tabata 
stuur bou influencia di alcohol. 

Na Warda di Playa e lo mester a bay haci un 
test di alcohol. 


Ruthlynne a haye den 
prohlema cu su motor 



DIAHUEBS anochi, Rescue and Coordi- 
nation Center (RCC) a haya informacion 
for di Aruba Ports Authority cu nan a capta 
informacion unda cu e boto piscador Ruth- 
lynne ta solicita pa yudanza. Esaki a sosode 
via di e Canal 16 VHE 
RCC a dicidi di manda e boto di patruya di 
Guardacosta, esta e Metal Shark pe boto, cu 
e momento ey tabata na como 8 miya zuid- 
oost di Aruba. 

E patruye di Metal Shark a tuma contacto 
cu Ruthlynne. E capitan a solica cu el a haya 
problema cu su oliefilter y a dicidi di tira an- 
ker, wardando riba yudanza. 

E Metal Shark a dicidi di tou e boto, Ruth- 
lynne cu su personal pa tera, unda nan a 
yega sano y salvo. 

Parlamentario mr. drs. Arthur Dowers (AVP): 

Minister no ta sincero y ta arogante 
cu trahadonan di Jro'\ Merdia 

Trahadonan merece un disculpa di parti Minister Rudy Lampe 


OTRO topico cu ta keda di preocupacion pa tanto 
comunidad como trahadornan t’esun di e situacion di 
Tra’i Merdia. Varios pregunta a bin dilanti p’e Minister 
concerni sin cu a haya atencion ni contesta. 

Parlamentario mr. drs. Arthur Dowers di e fraccion di 
AVP den Parlamento ta lamenta cu Tra’i Merdia a haya 
un trato masha arogante for di Minister Rudy Lampe. 
Esnan cu a acerca e mandatario pa mehoracion di nan 
posicion huridico, contrario na locual nan a spera, a 
haya for di Minister un cambio di trabou como opcion. 

Ningun momento e trahadornan di Tra’i merdia a desea 
di cambia di trabou, mas bien nan a papia di mehora- 
cion den nan posicion y pa nan sorpresa nan a haya nan 
mes confronta cu e Minister lo a duna nan opcion pa 
bay y/o cambia for di caminda cu nan ta. 

Parlamentario Dowers a bisa, cu como decencia lo mes- 
ter a duna un splicacion n’e trahadornan aki cu porta 
locual nan ta pidiendo awor no ta posibel, bisa nan kico 
por of no por. Enbes di scoge e caminda di dialogo, pa 
logra haya mas comprension di nan banda, contrario e 
Minister a scoge p’e caminda di persecucion y confron- 
tacion. 

‘Absolutamente e no ta bay asina, con ta supone cu 
lo mester tene e Tra’i Merdia habri? Prome instante 
Eampe a vocifera cu esaki lo ta un biaha mas un fake 
news, pero cual a resulta di ta corecto un bes mas”, asi- 
na e Parlamentario a vocifera. 

A descubri e Minister desmantelando e sistema di Tra’i 
Merdia por completo for di otro, mandando tur hende 
pa bay traha den enseñansa regular confirmando cu su 
intencion ta pa disolve Tra’i Merdia. 

“Minister Eampe ta carece di honestidad cu pueblo”, 
segun e ex Minister di Enseñansa. E ta haya cu como 
e politico resonsabel p’e maneho actual di enseñansa. 



Minister Lampe mester tabata mas sincero cu e traha- 
dornan di Tra’i Merdia y mas sincero tambe cu e pueblo. 
Locual por a constata ta cu Minister Lampe gewoon ta- 
bata irita cu e grupo di trahadornan aki a bin exigi nan 
derecho, e no tabatin of no kier a duna nan contesta, 
cual nan merece, a opta pa un acto arogante y grosero 
p’e grupo aki cu tin hopi aña caba trahando y cum- 
pliendo na bienestar di comunidad dunando “opvang/ 
cuido” na nos muchanan. 

Na final Parlamentario Dowers a bisa cu den su opinion 
e trahadornan di Tra’i Merdia merece un disculpa for 
di banda di e Minister di Enseñansa p’e forma cu el a 
insulta nan den e ultimo dianan aki. 

Rocco Tjon, MEP: 

Lo sigui recomendacionnaii 
di "Raad van Advies" pa 
loke la Ley di supervision 
financiero lemporal 




MANERA ta conoci na 2015, Parlamentarionan di 
AVP a aproba un ley di supervision financiero anti-con- 
stitucional. E mocion cu Parlamento di Aruba a aproba 
na 2018 ta urgi Gobierno pa cambia e ley anti-con- 
stitucional aki y nombra e normanan financiero nobo 
pa ley manera stipula den e Memorandum Financiero 
Economico. 

LEYACTUAL 

“Raad van Advies” keto bay den su raport riba e ley cu 
a wordo presenta na Parlamento ta señala cu e ley ta 
anti-constitucional. 

“Raad” ta splica cu no por duna ningun organo no 
Arubano autoridad pa dicidi riba aspectonan autono- 
mo cu ta regarda pais Aruba. Fraccion di MEP tin mas 
conseho huridico den cual ta splica cu Mike Eman a 
entrega autonomia financiero di pais Aruba. Y e aspec- 
tonan aki fraccion di MEP lo restaura. 

AMIENDA 

E amienda cu fraccion di MEP lo entrega lo tene cuenta 
cu e historia di con pais Aruba a cay bou di supervision 


financiero. 

Y esaki ta pa motibo di un “Koninklijk Besluit” (no. 
204167) cu Mike Eman a haya pa mal gobernacion. 
Tambe den e amienda lo splica con Gobierno di Reino 
a faya den nan trabou di supervision. 

Pero e dos aspectonan mas importante ta cu tur cifra 
ta prueba aworaki cu Gabinete Wever-Groes ta hiba un 
maneho responsabel y tur documento y conseho di en- 
tre otro “Raad van State” ta splica cu Parlamento por 
desvia di cualkier palabracion haci entre pais y leynan 
anterior. 

PA CONCLUI 

Ex-politiconan Hulandes a forma parti di e Colegio di 
Supervision, pero no a contribui na mehora nos finanza 
publico, al contrario a permiti Mike Eman pa destrosa 
nos pais, segun Rocco Tjon. 

P’e motibo aki lo no acepta e cambio cu Hulanda kier 
impone riba Aruba pa acomoda nan amigonan. Di e 
banda aki un invitacion ta bay pa pueblo pa sintonisa e 
reunion publico otro siman, dialuna awor. 

Minister Dangui Oduber: 

Prome edicion di Island 
Fest bishita masalmente 


E comentarionan rond di e prome edicion di Island Fest 
ta papia pa su mes. “Fenomenal, dushi ambiente, we re- 
ally love the concept”, ta djis algun di e bon expresion- 
nan haci dor di tanto nos hendenan local como turista 
durante e gran evento aki. 

Minister Dangui Oduber, mandatario encarga cu tur- 
ismo tambe tabata presente y tabata satisfecho di mira 
con cosnan a cana. 

“Un tremendo anochi super exitoso. Un danki ta bay 
na San Nicolas, comunidad di Aruba y mas cu claro nos 
turistanan, kendenan a sostene e evento grandi aki”, 
Minister Dangui Oduber a expresa. 

E mandatario ta bisa di ta sumamente orguyoso di e 
trabou cu a ser haci pa Island Fest Foundation y tambe 
pa ATA, kendenan t’e motor tras di e bunita proyecto 
aki. 

“Tur esnan presente a bay cas bek cu un experencia 
unico. E aceptacion masal di e evento aki ta demostra 
cu e vision y maneho cu nos ta hibando pa turismo ta 
canando den e bon direccion. Esaki mas cu claro cu e 
ayudo di nos hendenan local cu ta demostra e cordiali- 
dad di un forma caluroso na nos bishitantenan,” Minis- 
ter Dangui Oduber a laga sa. 

Durante e evento, tur esnan presente por a disfruta di 
musica, show historico, variedad grandi di cuminda, 
show di baile y hopi mas. 

Por a nota hasta personanan cu tabatin masha hopi 
tempo sin mira otro, por a para combersa un rato, haci- 
endo e momento uno mas agradabel. 

“E concepto cu kier a trece dilanti a wordo logra. E am- 
biente di bario, e cultura Arubiano sin duda a wordo 
celebra durante e anochi aki”, Minister Dangui Oduber 
a expresa cu un sonrisa na su cara. 

Einalmente e mandatario ta haci invitacion na tur per- 



sona cu no a logra di forma parti di e prome edicion di 
Island Eest, pa ta presente n’e sigui edicion, cu lo tuma 
lugar dia 26 di juni proximo. “Bin pasa un rato ameno 
den presencia di nos hendenan local y alabes demostra 
na nos turistanan ki dushi ambiente nos Arubianonan 
por pone,” Dangui Oduber a haci den su apelacion. 

Anochi infornnative: 

Con nos muchanan chiqutio por defende 
nan mes contra abuso sexual 


DEN un sala yen, na MFA Sta. Cruz un 
panel den cual e biaha aki sra. Angelic Flan- 
ders a representa Voogdijraad y sra. Rose 
Ann Anthony a participa como dokter di cas, 
Lila Mackay di Fundacion Lisette Gomes, 
sr. Barry di JZP y sra. Mitsy Willems a par- 
ticipa, a duna oportunidad pa haci pre- 
gunta y papia encuanto di e tema con 
por combati y preveni abuso di mucha. 

Loke a resalta e nochi aki t’e frustracion di 
publico pa cu e fenomeno aki di abuso sexu- 
al di mucha. Ta reina un incomprensión den 
pueblo pa loke ta trata nos sistema hudicial cu 
ta basa riba otro leynan cu p.e. esun Mericano 
of Colombiano. 

E sistema legal Hulandés ta rekeri un enfoke 
preventivo. Cu esaki por yega a largo plazo 
na rebaha e cantidad di casonan substancial- 
mente. “Cada Mucha Abusa taUn caso di Mas! ” 

E metodo presenta pa Carmen Herrera pre- 
senta tambe e anochi aki ta cla pa drenta e 
tur skol. Esaki ta rekeri un enfoke di nos tur 
trahando cu muchanan chikito. E no ta enfo- 
ka riba sexualidad sino riba con pa cuida nan 
curpa y cu ta siña nan cu ningun persona mag 
di mishi cu nan parti intimo. Por a nota cu e 
sala e participa activamente den e presenta- 
cion di sra. Herrera. 

Tambe tabatin espacio pa participantenan 
comparti experencia y ta promove inter- 
accion activo durante di e anochi aki. 
APG ta extende un invitacion cordial pa otro si- 
man diamars 4 di juni na MPA Savaneta pa otro 
sesion cu ta cuminsa pa 7 or en punto. No perde 
e ocasion aki pa orienta bo mes como mayor of 
profesional con pa siña nos muchanan chikito 
con pa defende nan mes contra abuso sexual. 

Diasabra lo tin presentacion di 
^Street Rap MusicaK na San Nicolas 



DIASABRA 1 di juni e par- 
ticipantenan di e proyecto 
‘Street Rap Musical’ lo tin 
nan presentacion na O’Niel 
Caribbean Kitchen na San 
Nicolas. 

Ta invita comunidad pa bin 
presencia e presentacion aki 
cu lo inicia 4’or di atardi. Un 
grupo di hoben y adulto a 
forma parti di e tayernan cu 
a cuminsa desde 11 di april 
unda cu nan a ricibi un tayer 
intenso pa preparanan. E 
tayer tabata consisti di tecni- 
canan pa graba musica, pero 
tambe con pa compone can- 
ticanan. E participantenan a 
haci varios estudionan den 
bario pa por a yega na e storia 
di nan canticanan. 

E proyecto ‘Street Rap Mu- 
sical’ ta un otro proyecto 
di fundacion CINEARUBA 
enfocando riba desaroyo di 
talento y construccion di 
comunidadnan unda cu ta 
trece e hendenan di diferente 
background cerca di otro. E 
proyecto a wordo realisa cu 
ayudo di Fonts voor Cultu- 
urparticipatie, Unoca, Prins 
Bernhard Cultuurfonds, 
VNO y Cede Aruba. Diasabra 
awor lo tin un solo presenta- 
cion. Pa mas informacion por 
bisita CINEARUBA su pa- 
gina di Facebook www.fb.me/ 
cinearuba. 

Trahando pa sigui mehora structura den futbol 

Clubnan a ricibi layer 
di "ciub iicensing" 

Ta importante pa cumpi cu rekesitonan 



arubaanse 


PA algun aña Arubaanse Voetbal Bond (AVB) ta traha pa 
implementa club licensing, cu ta licencia pa por participa 
den e campeonato organisa door di e federacionnan. AVB 
a conta cu presencia di representante di FIFA, cu a duna 
un presentacion riba club licensing. E ta algo implementa 
pa CONCACAF y FIFA. E1 a bira algo cu ta un obligacion 
di tur federacion pa introduci club licensing. AVB mester 
a incorpor’e den nos reglamento domestico y esaki a tuma 
luga na 2017. Awo ta yegando e fase caminda p’e campe- 
onato 2019/2020, e clubnan mester bay cumpli cu cierto 
rekesitonan. 

Conhuntamente cu e federacion, AVB ta trahando riba es- 
aki. Pa por dun’e un tiki mas seriedad y p’e clubnan por 
compronde cu e no ta bin for di e federacion, pero ta algo 


implementa pa CONCACAE y EIFA. A haci un invitacion 
na CONCACAF pa duna un workshop. Nan a duna mas 
splicacion kico ta club licensing, kico ta e rekesitonan, pa- 
kico e club licensing, unda nos ta y kico ta di spera di esaki 
den añanan padilanti. 

Ing. Richard Dijkhoff, presidente di AVB, ta kere cu e ta 
algo cu mester tuma hopi na serio, pasobra hopi biaha tin 
e tendencia cu ora di implementa algo, e no tin seriedad. 
Den e caso ald FIFAy CONCACAF a pone hopi enfasis riba 
e club license, pa motibo cu esaki nan kier yuda e organ- 
isacionnan pa structura nan mes miho. Tambe organisa nan 
mes miho,cumpli cu e rekesitonan miho. 

Ta bay yega e fase pa participa den campeonato, tin cu haya 
e licencia. Si no cumpli por ehempel tin un forma di imple- 
mentacion di boet. E sancionnan gradualmente lo cuminsa 
bira mas pisa, te ora e momento yega cu no lo haya permiso 
of licencia pa participa den campeonato. Aki ta papia di 
sancionnan, pero tambe di incentivonan mara na e club li- 
cense. 

E clubnan cu cumpli lo bay ricibi por ehempel sosten finan- 
ciero for di e bond. “Mi no por obliga e club cumpli cu e 
rekesitonan, sin cu mi ta dun’e ayudo p’e por cumpli cu e 
rekesitonan”, segun Richard Dijkhoff. Pa por duna un tipo 
di incentivo, e ora hunto cu EIEA a yega na palabracion cu e 
clubnan lo ricibi un suma pa locual cu nan tin di haci. Claro 
esaki ta mara na exigencianan cu lo bay bin pa clubnan 
cumpli cu esaki. 

E exigencianan ta cuminsa hopi leve, pero gradualmente lo 
bira mas pisa entre otro. Nan lo mester entrega un relato 
financiero, coachnan di e team mas halto ta certifica. Tambe 
nan mester tin tur divicion, tur categoria di lifida. Kiermen 
exigencianan cu poco poco, gradualmente lo bay aumenta y 
na final di cuenta e clubnan ta bon organisa. 

Tin un organisacion completamente su tras y por ehempel e 
prome stap cu mester haci ta cu e federacion mester nombra 
un club license manager. E lo ta responsabel p’e implemen- 
tacion di e club license. Lo bay tin un comision indepen- 
diente, cu lo mester bay evalua tur formulario pa mira si e 
clubnan ta cumpli cu e exigencianan. 

Ora nan tuma di decision, por ehempel un club no ta cum- 
pliendo tur rekesito, e ora ey conhuntamente cu e federa- 
cion pero tambe cu CONCACAE lo mira den ki forma por 
duna sosten na e club. Na comienso tin espacio pa dialoga 
riba e parti ey pero ta yega un momento cu bo ta cumpli of 
no. Pa motibo di implementacion, aworaki ta na e fase ini- 
cial. Ta bay tin espacio pa guia e clubnan pa nan por cumpli 
cu e exigencianan. 

Pensioenfonds a bira doño 
di e edificio pa 18.9 miyon 


WILLEMSTAD. Apesar cu tin nubia scur ta cologá 
na horizonte di nos futuro si no caba di resolvé algun 
menasa serio contra nos estado economico, den sector 
finansiero desaroyonan no ta pinta asina malo si con- 
statá cu na final dje batalla cu tabatin pa bira doño dje 
edificio den cual KPMG ta funcioná na Nieuwe Haven, 
a bende pa 18.9 miyon florin. 

Hues a tuma su tempo pa bispo di e dia liber diahuebs 
saca veredicto caminda ela dicta na fabor di Pensioen- 
fonds Curacao den e caso contra doño dje edificio cual 
ta Stichting Particulier Fonds Emancipatie, Respo N.V 
Abogadonan M.F. Bonaparty L.S. Davelaar a defende e 
propietarionan cu a haya órdo di hues pa bende mien- 
tras cu mr. Aanstoot tabata abogado di APC. 

Hopi hende talbes no sa pero for di dia cu a cumin- 
sa cambia nombernan cu pa tradicion tabatin pa años 
asina, por ehempel Nieuwe Haven cu despues a bira 
Rijkseenheidboulevard y awor yama Emancipatie Bou- 
levard Dominico F. Don Martina. 

Dia 21 di februari ultimo Pensioenfonds a informa e 
compania doño dje edificio Emancipatie CV y Rspo cu 
nan ta ofrecé 15 miyon florin pa e edificio bou di condi- 
cion cu e ta ‘limpi’ y sin compromiso. 

Ademas Pensioenfonds a fiha poco condicion cu ta 
normal ora cu ta trata di un transaccion di tal enber- 
gadura manera condicion dje instalacionnan technico 
y un cuadro dje eventual invercionnan cu mester haci. 
Tambe lo laga un taxateur independiente balotá e e 
edificio pero e balor no por ta menos cu loke Pensioen- 
fonds ta ofrecé. 

Y naturalmnete di condicion dje instalacionnan ta yuda 
determina di e deal ta sigui of laga. 

E contesta cu Pensioenfonds a haya den promé instan- 
cia tabata masha claro: “NO” ta bende! 

Pensioenfonds no a bandoná su intencion y dia 8 di 
maart a bolbe manda un carta y a subi nan oferta cu 
3.5 miyon florin. 

Atrobe doñonan a nenga y atrobe Pensioenfonds no a 
bati retirada pero a subi e oferta te 18.9 miyon florin cu 
e biaha aki si tabata acceptabel pa e doñonan. 
Pensioenfonds tabata hasta dispeusto pa cumpra e inte- 



rior manera mobilario étc. 

A palabra ken ta formula e consepto di cumpra/ven- 
ta caminda direpente e bendedónan a haya un spit pa 
caba di regla e venta. 

Ultimo palabracion tabata cu mester pasa e akta dia 
prome di mei ultimo. 


EMANCIPATIE A MONICEY WRENCH’ 

E negociacion a coy buélta completamente diferente 
ora cu dia 23 di april, un siman promé mester a firma 
e cumpra/venta, Emancipatie ta manda bisa Pensioen- 
fonds cu nan ta combersando cu varios interesado y cu 
nan a haya un oferta mas halto serca Stichting Vidano- 
va pensioenfonds. 

Es más, Emancipatie a manda bisa Pensioenfonds cu 
no tin contract di cumpra/venta preliminar y e cos aki a 
cay asina malo cu Pensioenfonds a laga pone beslag riba 
e edificio ya asina ningun hende por haya e edificio te 
ora caba di clara e asunto aki. 

Emancipatie naturalmente a bay corte pa lanta e beslag 
argumentando cu Pensioenfonds no tin derecho pa 
pone beslag riba e e edificio pasobra nan a yega na un 
acuerdo total riba e cumpra/venta dje edificio. 

APC di su parti a splica cu nan tin un acuerdo por escri- 
to cu nunca Emancipatie no a pidi pa cancelá ni anulá. 


DESICION FULMINANE DI HUES 

E decision di hues tabata fulminante: 

Doño dje edificio mester acudi na notaris riba promé 
yamada pa pasa e acta di venta y pa cada dia cu e tarda 
nan tin cu paga 100.000 florin di daño perwicio t’e na 
un maximo di 5 miyon florinl! 

Orgonisacion di crimen organisá 

Banda di trafkante humano di prostitucion tabata 
gana 333.000 florin for di cada victima 


WILLEMSTAD. Den e caso di traficacion humano 
“VENUS”, cu Corte a trata siman pasá, fiscal señora 
mr. E de Groot tabata hopi intenso y profundo cu e 
splicacion cu ela duna dje caso criminal aki. 

Fiscal mr. E.J. de Groot, tratando e caso di traficacion di 
algun dama Venezolano indocumentá djarason ultimo 
den sala di corte, contra di sr. Michael Koense y su se- 
ñora Nina Koense-Feliz, sra Bienvenida Heredia Feliz, 
sra Yolimar Mena de Hurtado (La Negra) y e polis sr. 
Steven Seinpaal, a sali splica cu esaki ta puro crimen 
organisá. 

Segun calculo di Ministerio Publico e ganashi di explo- 
tacion teribel y sufrimento di e damanan Venezolano 
aki ta yega na e suma bárbaro di 333.000 florin pa aña 
riba cabes di cada dama Venezolano explotá. 

E criminalnan ta crea situacionnan di dependencia (di 
parti dje muhénan) pa converti esaki den explotacion 
bárbaro di hende muhé, anto esaki por keda empacetá 
di tur forma y sistema, esta normal, simpático, intimo, 
diréct óf indiréct pero ei mes menasante, poniendo pre- 
sion riba e victimanan cu intimidacion y manipulacion, 
aplicando tácticanan inteligente y malvado. 

Ta p’esey tabatin declaracionnan caminda e victimanan 
mes a bisa cu “Mami”, esta Nina Koense-Feliz y “Ibi” 
Bienvenida Heredia Feliz no a trata nan malo y hasta a 
yama ámbos persona danki pa ta comprondé nan. 
Promé ta laga parse cu ta tras di bar ta laga e damanan 
bay traha óf pa sirbi na mesa, pero no mucho despues 



ta bin laga nan sa kico e trabou real ta, esta di busca 
hómber y saca placa for di e clientenan ald! 

Pero na mesun momento por a saca for di e cómber- 
sacionnan di tap na telefon, segun fiscal, un comporta- 
cion sumiso, di supordinacion, di ta totalmente bou di 
dominio y e poder di esnan cu ta manehá e negoshi. 

Ta trece e strañeronan aki for di exterior (Venezuela), 
baha den Hotél Garlos pa djey nan ta bin ta haya nan 
ta haci e trabou di prostituta na La Tasca. 

Mas despues fiscal a splica cu e tipo di personanan (da- 
manan indocumentá y explotá den e negoshi mas bieu 
di mundo aki) na hopi ocacion por declará di no ta sinti 
nan mes victima y cu nan ta cómodo den e situacion cu 
nan ta. 

Venezuela, nan pais natal ta den problemanan serio, 
aki ta reina crisis económico y famianan ta den situa- 
cionnan teribel. 





SIHTOHISA TUR MERDIA, 
d RADIO GALACTICA 99.9 

4 PA SCUCHA HOTICIA PRESEHTA PA 


V1CTOR (rOKO) WINHLAAR, 
ALEXA WERLEMAN y SlMON AKEHDS. 

Venezuela t'asina teribel cu muhénan 
Venezolano tabata sinti nan mes cómodo 


WILLEMSTAD: E trabounan cu e damanan aki 
mester haci den La Tasca ta constantemente trata di 
concistá hómber, papiando cu nan, baylando cu nan y 
zorg pa nan manda trago y si ta posibel haci séx cu e cli- 
entenan aki, 7 anochi pa siman cu e promedio di 9 ora 
pa anochi e damanan indocumentá aki mester traha. 

Ta trabou duro pasobra ta henter anochi mester cana 
bay bin riba sapatunan di hilchi halto y no lubidá, be- 
biendo bebida alcohólico. 

Curpo di hende no fo troho po soporfo 6 
po 7 onochi di frobounon osino pisá den 
oronon di onochi fe mordugá. 

Den Lo Tosco fobofo limifá fur e 
domonon oki su liberfod di movecion. 

Pa cuminsá for di nan yegada nan tabatin un debe di 
2800 florin cu nan mester paga bék mas lihé posibel, ta 
trata aki di debenan creá dor di ticket di biahe, estadia, 
cuminda y huur. Siendo e gastonan en realidad, segun 
calcula no ta mas cu 300 pa 400 florin pa e biahe y un 
cuminda pa dia. 

Tin ademas un sistema di flcho na vigor, caminda no ta 
paga e damanan aki na placa efectivo, sino na ficho y cu 
esey nan mester a paga nan debe. 

Un bebida, trago pa muhé ta costa 10 florin, di cual 3 
florin ta pa e dama, sobrá ta pa e doñonan di e negoshi. 
Tabatin tambe na vigor un sistema di paga but pa falta- 
mento cu regla manera yega laat, 

haci uzo di telefon, come durante ora di trabou, no 
méld cu nan tabata malo, bandoná La Tasca durante e 
orario di trabou, tabata cobra (but) multanan halto di 
200 pa 250 florin. 

E muhénan tabata obligá pa keda den Hotél Carlos 
na Belvedere den Otrobanda, aunke e lugá ta punta di 
kakalaka. 

Nan no tabatin privasidad, no por a papia na telefon. 


no por a bay toilet manera tabata haya ta bon. Den un 
camber chikito 3 pa 4 persona ta hospedá y tabatin un 
solo yabi disponibel, ducha y toilet. 

A/las despues fobofin ofro reglonon 
horibel no vigor po e domonon, monero 
sigui froho boy henfer mordugá, sin fene 
pouze^ enfin sigui concisfá hómber y po 
purbo soco ploco fo'i non. 

Pa cada un hómber cu un di e damanan aki logra haci 
séx cuné e doñonan ta ricibi e suma di 200 florin. 

Enfin un total di 23 página Ministerio Publico pa me- 
dio di señora mr. E de Groot a presentá den sala di 
corte, relatando e papel cu cada un di e acusadonan a 
desempeñá den e caso “Venus”. 

Tambe daño y perwicio e victimanan a pidi na rason 
di sumanan di 10.000 euro pa 20.000 florin, pero cu a 
haya aprobacion pa e sumanan di 16.000 y 3000 florin. 
Den bista di Ministerio Publico e culpabelnan may- 
or den e caso aki ta Michael Koense y su casá Nina 
Koense-Feliz. 

E acusado Michael Koense tin un pasado caba cu husti- 
cia y a keda condená pa e mesun tipo di actonan casti- 
gabel aki cometé den pasado (esta na aña 2008). 

Fiscal den su demanda final di cuenta a tene cuenta cu 
e papel cu cada un di e figuranan mencioná a hunga. 
Como tal a yega na e siguiente demandanan di castigo; 
pa Michael Koense 5 aña castigo di prizon y 
su señora Nina Koense-Feliz tambe 5 aña castigo di pri- 
zon, pa Bienvenida Heredia Feliz 3 aña castigo di pri- 
zon, 

Yolimar Mena de Hurtado (La Negra), kende ta na es- 
tado actualmente un castigo di prizon di 18 luna di cual 
6 luna condicional y p’e polis Steven Seinpaal 2 aña di 
prizon. Hues señora mr. Edelenbos a keda cu dia 19 di 
juni lo dicta sentencia. 

Dictadura di Maduro ta persigui 
refugiadonan te den nos prizón 


WILLEMSTAD. For di principio di siman tin un co- 
municado ta circula firmá pa empleadonan di consula- 
do di Venezuela na Corsou caminda nan ta denunciá e 
conducta violento y menasanan cu un dje funcionari- 
onan dje consulado ta cometé contra nan. 

Ta trata aki di un tal Sergio Armando Gutiérrez More- 
no, chauffeur dje consulado, ex-militar y ex-bodyguard 
di funcionarionan Venezolano chavista. 

E denuncia cu e empleadonan di consulado a haci ta 
cu aparte di tur e maltrato cu nan ta mencioná den e 
documento, e consul local general Marisol Gutierrez 
a nombra Sergio Gutiérrez pa bishita e indocumenta- 
donan Venezolano cu ta cerá den SDKK. 

Den e baracnan di detencion di indocumentado tin 
normalmente entre 30 y 50 Venezolano y nan unico 
picá ta cu nan a trata di sali for di Venezuela pa logra 
sobrebibi y sobrebibensia di nan famia. 

E hendenan aki no mester ta cerá segun regla y ley di 
Nacionnan Uni. 

Pero esey no ta tur cos pasobra ora nan haya chéns, al- 
gun di nan a denuncia maltrato, falta di atencion med- 
ico y hasta presion pa nan mes paga nan pasashi pa 



gobierno deporta nan. 

Si e denuncianan aki ta bérdad of laga, hecho ta cu 
mester investigá nan y p’esey ta importante pa un insti- 
tucion independiente por haya contacto cu e hendenan 
aki pa sigui atendé nans casonan. 

Pasobra nan mes tras di trali no por haci esey. 

E pregunta ta cu siendo consulado di Venezuela repre- 
sentacion dje dictadura di Venezuela y esnan cu ta cerá 
den barac y cu a logra Sali huy consulado no por ta 
guardian dje derechi dje personanan aki. 


Cruel pero t'asina mes: 

Corsou no ta reconocé migrantenan Venezolano como refugiado 


WILLEMSTAD. E organisacion boluntario cu ta 
Sali na defensa dje refugiadonan Venezolano cu a yega 
nos isla pero ta cay preso si polis gara nan, ta realisá cu 
e tristo realidad ta cu nos pais no ta reconocé refugiado. 
Nan ta mira nan como migrante economico cu ta huy 
di nan pais pasobra nan ta pasa hamber y miseria. 

Di otro banda Gonsulado di Venezuela ta mira nan 
como desertor, hende cu pasobra nan kier sali for di 
Venezuela nan kier daña nomber di nan pais. 

Gu ta haci mal propaganda pa e dictadura di Venezuela. 


Pero acaso e Venezolanonan cu ta cerá den barac na 
SDKK no merecé un bishita di control of supervicion 
di un organismo independiente? 

No ta un barbaridad cu e chauffeur y bodyguard di con- 
sul general, Sergio Gutierrez kende tin antesedente no 
mucho bunita, y pa colmo no tin preparacion riba e 
tereo aki ta e persona cu mas fasil por haya contacto cu 
nan. 

Un supervicion transparente dje migrantenan detené 
ta mas cu husto y ta permiti gobierno di Gorsou caba 
cu tur e denuncianan grave cu ta existi den prison. 

Un criminal menos riba e mundo aki 

Pistoleronan a llkidá abusador dl marca mayó cu yama Pele 


WILLEMSTAD. Diaranson anochi 
bispo di Asencion un tipo criminal 
malvado cu a cana abusá demasiado 
riba e pida baranca aki a bandoná se- 
guramente a actua como matón of A 
tuma benansa pa cualkier abuso cu 
nan a sufri na man dje tipo cu nan ta 


Aá^ra 

*r giqj 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason nos kier anuncia 
fayecimento di nos ser keri: 



Sra. Helen Kock 

Mihor conoci como"Mama" 

*8juli 1954-t24 mei 2019 

Na nomber di su: 

Yiunan: Eugene Kock & Esposa Arisbel Kock-Gonzalez 

Juriene Kock & compañero Sylvio Kendrick A. Ras 
Arjene Canlas-Kock & Melvin Canlas 
Nieto(a)nan: Eugenie, Giovany, Aysheline, Daniella, 

Erica, Clayton, Frenzel, Sylvio Aldricky Frendrick. 

Rumanan: 

Leticia Kocky yiunan 
Tito Rigoberto Kock 

Daniel (Denni) y esposa (Jane)Emerita Kock-Sint Jago 

tRandolph y esposa Vda Shagline Kock-Veeris y yiunan 

Miléne Kockyyiunan 

Juan KockyJolanda Fuentesy yiunan 

tRolando Kock y esposa Vda Shirley Kock-Farro y yiunan 

tWalter Kock y yiunan 

Unico Iha: Georgina Kock-Vrolijk 

Ruman di crianza: Raymundo Veeris y Chu-Yung Lee y yiunan 

na Curaçao 

Tanta y omonan, subrino y subrinanan, swanan y cuñanan, 
primo y priman na Aruba, Curaçao, Venezuela, Merca y 
Flulanda 

Madrina y Padrino, comer y compernan 

Demas famianan: Angela, Kock, de Cuba, Farro, Fuentes, 
Boekhoudt, De Freytas, Geerman, Soemers, Croes, Wathey, 
Wever, Sint Jago, Refunjol, Lugo, Marin, Ras, Ruiz, Lacle, Giron, 
Vrolijk, Canlas,Tulabot, Maduro, Crawford, Tromp, Veeris, O'neil, 
Loopstok, Dijkhoff, Mejia, Arends,ThiJsen, Colina, Palman, 
Richardson, Bislick, Koolman y Webb. 

Despedida lo tuma lugar na Aurora Funeral Home diamars 4 di 
Juni 2019 di 9'or pa 11 'or di mainta, cremacion lo tuma lugar 
despues. 

Nos disculpa sin den nos momento di dolor nos por a lubida di 
menciona algun famia 


yama Pele, a likidé cu ráfaga di bala 
dilanti di un toko den Kaya Antonia 
F.M. Newton-Corthals. Por sierto 
otro barbaridad di nomber di caya 
manera tin tanto riba nos isla. 

E caso t’asina cu diaranson nochi al- 
rededor di 21.20’or, Central di polis a 
ricibi informacion cu tabatin un caso 
di tiramento na altura di un toko den 
Caya Antonia F.M. Newton-Corthals 
y caminda un hómber lo tabata seria- 
mente heridá. 

E promé unidad policial cu a yega na 
e sitio, a bin topa un hómber drumi 
abou cu algun herida di bala na al- 
tura di su cabes, pecho y brasa y no 
tabata duna señal di bida. 

A pidi presencia di ambulans, pero 
na nan yegada, e personal aki no por 
a haci nada mas p’e victima. 

Dócter di polis cu a presentá na e 
sitio, a constatá morto di e hómber 







"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason pero conforme cu Boluntad di Señor 
nos kier anuncia fayecimento di nos ser keri: 



Jan Hendrik Croes 

Mihorconoci como"Yendi" 

*13-11-1934-130-05-2019 

Acto di entiero lo wordo anuncia despues 


Kendrick Misael Sophia, nase na 
Corsou dia 30 di maart 1991, 
mihó conoci como Pele kende na 
bida tabata cana abusá di bida sea 
riba encargo of pa su mala gana. 

For di investigacion preliminar 
a sali na cla cu e victima tabata 
pará hunto cu algun persona na 
altura di e toko, na momento cu 
dos hómber a yega cu armanan 
automático y los algun tiro dirigi 
riba e victima. 

Despues di nan acto, e dos sos- 
pechosonan a bandoná e sitio na 
pia. 

Riba órdo di fiscal di Ministerio 
Publico a confiscá e curpa sin bida 
pa mas investigacion. Investiga- 
cion den e caso aki ta continuá. 
Sinceramente tur e reaccionnan 
cu redaccion dje diario aki a ricibi 
tabata unu di alivio y satisfaccion 
cu ya Pele no tey pa molestiá y 
abusá di hende. 

Pa colmo nos redaccion ta na al- 
tura di un caso violento di maltra- 
to cu ela cometé na fin di 2017 y 
pa cual a haci numeroso denuncia 
pero cuerpo policial a traha balchi 
completo y cu e denuncia. 

Y ora a hiba e denuncia t’e na fis- 
cal Dennaoui esaki tambe ta hun- 
ga ‘deaf and dumb’ y a permiti 
cu e tipo aki a keda cana abusá 
di hopi hende inocente cu bendi- 
cion y proteccion di poco hende 
cu tabata pag’e. Alivio awor cu su 
careda di biná a yega su fin. 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason, nos kier anuncia fayecimento 
inespera di nos mama, wela, bisawela, tanta y ruman stima: 



Sra. Beatnx Lilia Yrolijk 

Mihor conoci como "la"of"Dudu la" 

7-03-1945-t29-05-2019 

Acto di entiero lo wordo anuncia despues 







Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 


A fayece cristianamente 
Nos mama, ruman y oma stima 



Sixta Paulina Schwengle 

conoci cariñosamente como: Chita 
22diJuni 1938-27 di Mei 2019 

na nomber di Chita su yiunan: 

Ann Angela y Miguel Antonio Garcia Alfonzo 
Leomar y Julieta Angela-Carvajal 

su nietonan cu tanto el a stima: 

Alexander, Aaron y Noah Angela 

su rumannan: 

Tila Schwengle 

Joop y Cita Schwengle-Thijsen 
su sobrinonan y nan famia 

tur su primonan y primanan, su ihanan, su achterprimonan y 
achterprimanan, su hopi amistadnan, su conocirnan, su 
bisiñanan di henter su bida largo y tur cu el a stima tanto 

na nomber di famianan Schwengle, De Kort y De Cuba 

ta invita pa e acto di despedida, cu lo tuma lugar riba diasabra 
1 di Juni 2019 di 9'or pa 11 'or di mainta na Royal Funeral Home. 


Mientras e caso no ta cla 

Traficantenan dje 'ring' di prostitucion 
cu muhé Venezolano no por ta liber 



»<v 




"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di 



Waltruida Llna Henriquez 

^23-061958 - 131-05-2019 
Acto di entiero lo wordo anuncia despues. 


Ai^ra 

^^ 

*^utt&iai ^ott^ & 

GRADICIMIENTO: 


Den nomber di su famia nos kier a manda un danki na un y tur 
cu a mustra nan sosten, Judansa y atenshon durante 
fajecimiento y entiero di: 



Sr. ANGELCOLINA 

mihorconoci como Changola of Boy 

Na e mesun momento nos kier a gradici tur hende cu pasa y cu 
a Jama, via whatsapp, via Facebook y manda flor, cu a sa di 
consola nos cu nan palabra di convivencia. 

Un danki special pa dr. D. Daryanani y personal di Hospital, 
Aurora Funeral Home pa nan bon trabow 

Alabez famia ta desea di informa cu lo tin 3 misa na Misa Pro 
Cathedral San Fransisco de Asis dianan diasabra 1 di Juni 2019 
y diadomingo 2 di juni 2019 pa 7or di Anochi. Di antemano 
danki pa boso presencia 

NOS DISCULPA Sl DEN NOSTRISTESA NOS POR A LUBIDA 
ALGUN PERSONA 


WILLEMSTAD. A1 estilo proforma 
a trata e caso di e acusadonan Ray- 
mond Janzen, Jurneld Janzen (38 aña) 
y Karelys Fernandez Nunez (55 aña 
di edad) diaranson ultimo den sala di 
corte. 

E trio aki ta akusá di traficacion di hen- 
de muhé. 

E caso riba contenido lo keda tratá dia 
6 di séptémber 2019. 

Señora Karelys Fernandez Nunez di 
origen Venezolano, no ta un desconoci 
pa autoridadnan policial na Corsou, 
e señora aki tabata meti den otro ac- 
tonan castigabel den pasado. 

Hues a scucha fiscal kende a trece padi- 
lanti cu e investigacion ainda ta andan- 
do y cu ta nesesario scucha mas testigo. 
Abogado mr. Marije Vaders, kende tin 
e enkargo di hiba e defensa pa Karelys 
Fernandez Nunez a pidi pa laga su cli- 
ente temporalmente liber, pendiente di 
e investigacion. 

Fiscal sinembargo redondamente a re- 
chasá e peticion ei argumentando cu 
tin chéns grandi cu e persona aki lo 
trata na huy y óf bolbe cometé e mesun 
tipo di actonan castigabel aki. 

Ademas tin e posibilidad cu libertad di 
Karelys Fernandez Nunez por stroba 
e investigacion andando (referiendo 
claramente na colucion). 

Pa fiscal mr. E de Groot sin duda ta 
trata ald di otro crimen grave, pues di 
ningun manera lo no por laga e señora 
aki den libertad segun hues. 

Hues mr. G. Edelenbos despues di 
a scucha cu full atencion a dicidi cu 
tratamento di e caso riba contenido 
lo ta dia 6 di séptémber binidero. E 
acusado Karelys Fernandez Nunez lo 
no recobrá su libertad temporalmente, 
e mester warda e fecha di tratamento 
den prizon. 

Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 


Cu dolor na nos curason nos kier anuncia fayecimento di: 



OdhMa Amorisa Marquez 

Nomberdi cariño"Dhila" 

8-07-1976-123-05-2019 

Na number di su 

Querida Mayornan: Lucia" Cuchi"Werleman 
tGregorio "Papi" Marquez 

Moscotanan stima: tDamian, tFerry, Honey, Rexy y Viggo 

Tanta y Omonan: tFrancisca Werleman y famia 

Pedro Werleman y famia 
tMario Werleman y famia 
Lucas (Yull) Werleman y famia 
Elsa Werleman y famia 
tClara Brown-Vasquezy famia 
Arlina Vasquez y famia 
tBetty Vasquez 
Jenny Croes-Marquez y famia 
Deniris Marquez y famia 
Elsa Marquez 
Ondina Marquez y famia 
Vivian Marquezyfamia 
Gladys Rasmijn y famia 

Primo y primanan stima na Aruba, Hulanda, Merca. 

Madrina: Adrey Curriel y Vivian Marquez 

Padrino: Filomeno Figaroa 

Ihanan: Jesseline Martinus (Tita) 

Emylaine Dijkhoff 

Comer y Compernan. 

Manera Tanta: Juanita y Rubira Roys 

Bisiñanan: Benito Martinus 

Hubert Tromp y famia 
Humphrey Hoek y famia 

Mescos cu ruman: Siera Henriquez y famia 
PeterCorreayfamia 
Tania DJaoen y famia 
Fernando Vrolijk y famia 
Sandra Brown y famia 
Rodney Rodriquez y famia 
Erica Rozenberg 
Juri Robert 

Stichting Maneho Aruba su Carnaval (SMAC) y voluntario. 

BlackWidowsTeam: Mens ergerje niet. 

Demas amigo y amiganan cu ta hopi pa menshona. 

Demas famia: Infazon, Velasquez, Wellace, Quijada, Brokke, 

Croes, Geerman,Thiel, Werleman. 

Ta invita pa acto di despedida cu lo tuma lugar diasabra 1 Juni 

2019 na Aurora Funeral Home for di 6'or di atardi pa 9'or di 

anochi. 

Encarecidamente nos ta prefera pa bin cu trahe alegre. 

Lo bai tin un box disponible pa un bon causa. 


SP®- ^ 

^UHenai & ^nematontt 

Dios ta nos refugio, 

E ta nos fortalesa, 

El a resulta un yudador den mester. 

Salmo 46:1 

Cu dolor na nos curason, 
nos ta anuncia fayecimento di nos ser keri: 



Sr. Pedro Bremo 

Mihor conoci como "Peru" of Perus" 
^03-06-1950-130-05-2019 

Acto di entiero lo wordo anunica despues 


A.^r. 

^^ 

’PuHenul ^OHte & (^neMMConu 

Na een moedige strijd is van ons heengegaan onze lieve 



Ronald Frank Eerdmans 

dokter Eerdmans 
*28-09-1947 128-05-2019 

Ronald heeft zijn leven gewijd aan de geneeskunde, waarmee 
hij velen heeft kunnen helpen in onder andere Nederland, 
Lesotho, Kenia, Malawi, Aruba en Suriname. Ook was hij een 
gewaardeerd teamlidvan het Rode kruis, waarmee hij onder 
andere na de orkaan in HaVti eerste hulp heeft kunnen bieden. 
Ronalds andere passies waren muziek, zeilen, sporten en 
vliegen. 

We gaan hem ontzettend missen. 

Echtgenote Mireille Eerdmans-Laaf 
Familie Eerdmans 
Familie Laaf 
Vrienden en kennissen 

De crematie van Ronald heeft in besloten kring 
plaatsgevonden. Een ceremonie in Nederland volgt. 

Onze speciale dank gaat uit naar alleartsen, verpleegkundigen, 
medewerkers van HOH en het palliatieve team. 

MireilleEerdmans-Laaf 

E-mail:mirfit@gmail.com 



^UHenui ^OHte & ^teHMConu 


Dios ta nos refugio, 

E ta nos fortaleza, 

El a resulta un yudador den mester 
Salmo 46:1 

Cu dolor na nos curason nos ta anuncia fayecimento di: 



Yerlm GregoHo Mendieta 

Mihor conoci como Chino 
*08 February 1994 
119Mei 2019 

Na nomber di su: 

Mama: Jacqueline Nadall 

Tata: Edgar Mendieta - Gomez 

Ruman: Allan E. Maduro, Dayana P. Mendieta 

Wela: Cecilia Angel - Maduro 

Welo: Silvio Nadall 

Padrino: MarianoAngel 

Madrina: EstherThiel - Arends 

Tantanan: Jeannie Maduro, Dixienne Sanny Oduber - Arends, 
Geraldine Nadall 

Omo: GeomarNadall 

Prima y Primonan: André L. Petrocthi, Mitzy Betancur, 

Jasmine Oduber,Jarzinho Petrocthi 

Rudolf Schwengle y famia, Jamie Schwengle y famia 

Su bon amigonan: Marc Fowler y Famia 

Saturno Henriquezy Famia 
IvanThiel y Famia 
Jorge Croes 

Ismael Jordy Koolman y Famia 
Bryan Gomez y Famia 
Andrew Marquez y Famia 

Demas famia, amigo(a)nan y conocirnan: Mendieta, Nadall, 
Maduro, Figaroa, Dijkhoff, Maduro,Thiel, Oduber, Donayre, 
Rueda, Betancur, Wernet, Fowler, Hoo, Solognier, Henricus, 
Petrocthi, Henriquez,Toledo, Mitchell,Tsu, Isabela, Marchena, 
Tromp, Nuñes, De Castro, Guanipa,Thielman, Soto Soto, Ras, 
Campbel, Boyce, Croes, Versteeg, Vrieswijk, Gonzales,Trimon, 
Mansur, Valentijn, Raphaela, Yarzagaray, DeWindt, Geertruida, 
Zijlstra, Dirksen, Mejia, Beselink, Rasmijn, Arends, Kock, Gumbs, 
Paskel, Lanoy, Catalina, Willems, Pieters, Gomez, Winklaar, Law, 
De Nobrega, Rosel, Castro, Stolk, Garcia, Croeze, Solognier, 
Rudel, Peterson, Wing, Cen, Marquez, Goijla, Zapiain, 
Boekhoudt, Silie, Broekman, Angela, Kuipéri, Chalgut, Silvania, 
Gama, Romero, Ambrosio, Kock, 

Famia y amigonan MGAT, Coleganan di DA, Ex-coleganan di 
Jaced Wheels, Ex-coleganan di Kooyman, Ex-coleganan di 
Flexo Man Powery Fast Delivery. 

Acto di entiero lo tuma lugaawe diasabra 1 Juni 2019, for di 
9'or pa 11 'or mainta na Aurora Funeral Home. Despues lo sali 
paSantana Catolico Sabana Basora. 

Nos ta pidi encarecidamente pa bin bisti na colornan cla sea 
blanco, blauw claof cualkier color cla cu ta alegre manera 
semper Chino tawata. 

Nos disculpa si den tristesa y dolor nos por a keda sin 
menciona un otro famia. 

Nos ta lamenta despues di entiero nos no por ricibi bishita di 
condolencia na cas. 

Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
y sKirbi e palabranan: “Amf Kier Abona” 



LIKe nos riba facebooK 

Keda “up to date” ij liKe nos riba facebooK, 
www.facebooK.com/awemainta 




Subi riba nos website 


www.awemainta.com 


A\A/EMainta completamente 

DIGITAL 





















